Қора седана – юздаги доғларни кетказади - 1 Мая 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2019 » Май » 1 » Қора седана – юздаги доғларни кетказади\nШирмой нонларнинг юзига зеб бериб турадиган қора седана, фақат зиравор эмас, балки кўплаб дардлардан халос этадиган дори ҳамдир. Седана уруғи таъми бироз аччиқроқ бўлса-да, пишириқлару таомларга ўзгача лаззат бағишлайди. Унинг аччиқлиги бежиз эмас. Седана таркибидаги баъзи фойдали моддалар унга шундай ифору тот берган.\nҚора седана косметологияда ҳам кенг қўлланиладиган восита саналади. Ўзи қоп-қора бўлса-да, юз терисини оқартириш ва доғлардан халос этишга қодир. Микроэлементларга бой бўлган қора седана ёғи соч парваришида ҳам фойда беради. Масалан, соч тўкилиши, соч илдизи ва толасининг қуриб кетиши ва жонсизланиши, қазғоқ пайдо бўлиши, сочларнинг эрта оқариши каби муаммоларни унинг ёрдамида ҳал этиш мумкин.\nСочлар мустаҳкам бўлсин десангиз....\nҚора седана мойи ранг берувчи модда — меланинни ишлаб чиқаришга «уста». Шунинг учун ҳам у сочнинг эрта оқаришининг олдини олишда самарали ҳисобланади. Соч рангини тиклашда қуйидаги ниқобни синаб кўринг.\nҚора седана мойига тенг миқдорда мойчечак ёғидан аралаштириб, унга икки томчи исталган эфир мойи ёки розмарин мойини қўшиб, соч илдизларига суртинг. Ярим соатдан кейин эса ниқобни илиқ сувда ювиб ташланг.\nСочларингз соғлом, мустаҳкам, қалин бўлиши ҳамда жилоланишини истасангиз, қуйидаги муолажаларни бажаришингиз мумкин. Унутманг, агар бош териси ўта таъсирчан бўлса, седана ёғини бошқа мойлар, масалан, зайтун, какос ва чакамуғ (репейник) билан аралаштиринг.\nСедана ёғи соч бўяш чўткаси ёрдамида соч илдизларига суртилади. Тахтали тароқ билан таралиб, ёғ сочнинг учигача тарқатилади. Сўнг сочлар тепага еғилиб, бошга махсус елим қопча кийдирилади. 1 соатдан сўнг сочлар шампунь билан ювиб ташланади.\nЭслатма: ниқобни қўллашдан аввал ёғни бошнинг бир қисмига суртиб, синаб кўринг. 1-2 соат ўтгач,ножўя таъсири бўлмасагина қолган қисмига суртинг.\nНимжон ва қазғоқли сочлар учун седана ёғини ҳафтада икки маротаба қўллаш тавсия этилади. Сочнинг қолган муаммоларида эса ёғли ниқобни ҳафтада 1 маротаба бажариш мумкин. Муолажани 1 ой мобайнида қўллаш ва 2 ойдан сўнг такрорлаш тавсия этилади.\nНожўя таъсири бор\nҚора седана мойини ҳомиладорлик вақтида қўллаш тавсия этилмайди. Баъзида қора седана ёғининг концентрацияси кўп бўлса (айниқса, ичиладиган дориларда), салбий оқибатларга олиб келиши мумкин.\nСедана иммунитетни мустаҳкамлаб, турли хасталикларнинг олдини олишга ёрдам беради. У қон босими, иситмани тушириши ва табиий антибиотик хусусиятига эга. Имунитетни мустаҳкамлаш учун янчилган седанани асалга аралаштириб, ҳар тонг нонуштадан олдин нўхатдек катталикда истемол қилинг. Бу усул, айниқса, қиш мавсусмида тез-тез шамоллаш ва грипда асқатади.\nБурун битиб, нафас олиш қийинлашганда, қора седанани зайтун ёғида қовуриб, ўша ёғдан уч-тўрт томчи бурунга томизиш мумкин. Бу муолажани кунига 4 маҳал қўллаш тавсия этилади.\nҚон босими безовта қиляптими?\nҚон босимини меъёрда сақлаш учун кукун ҳолига келтирилган седана уруғларини 1 стакан қайнаган сувда аралаштиринг. Аралашмани эрталаб нонуштадан олдин (кунига бир маҳал) ичинг.\nУйқусизлик безовта қилса, 1 стакан илиқ сутга 1 чой қошиқдан асал билан майдаланган седана қўшинг. Ҳосил бўлган аралашмани кечки овқатдан бир оз олдин ичинг.\nҚора седана меъёрини кўрсатилганидан оширмасангиз, у сизга зарар етказмайди. Акс ҳолда, у ичак ва ошқозонга ножўя таъсир қилиши мумкин. Ундан қон босими паст одамлар эҳтиёткорлик билан фойдаланишлари керак.


Марказий банк сўм йил бошидан неча фоизга қадрсизланганини очиқлади - 16.07.2020, Sputnik Ўзбекистон\nМарказий банк сўм йил бошидан неча фоизга қадрсизланганини очиқлади\nЎзбекистон Марказий банки маълумотларига қараганда, бошидан миллий валюта курси 7,2 фоизга қадрсизланган. 16.07.2020, Sputnik Ўзбекистон\n18:17 16.07.2020 (янгиланди: 18:29 16.07.2020)\nЎзбекистон Марказий банки маълумотларига қараганда, бошидан миллий валюта курси 7,2 фоизга қадрсизланган.\nТОШКЕНТ, 16 июл — Sputnik. Январь-июнь ойларида ички валюта бозоридаги ҳолат хорижий валютага бўлган талаб ҳажмининг ўсиши ҳамда таклиф ҳажмининг нисбатан камайиши шароитида шаклланди. Бу ҳақда Марказий банк хабар қилди.\nМаълум бўлишича, жорий йилнинг I ярим йиллигида ички валюта бозоридаги операцияларнинг умумий ҳажми 8,2 млрд АҚШ долларини ташкил этган. 2018 ва 2019 йилларнинг тегишли даврларига нисбатан мос равишда 1,8 ва 1,2 бараварга ўсган.\nЭслатиб ўтамиз, аввалроқ аҳолининг хорижий валюта сотиб олиши 3 бараварга ошгани хабар қилинган эди.


Туркия яна АҚШ санкциясига тушиши мумкин: энди русларнинг С-400 қуролини деб — Minbar\n10 апр 14:27 3 дақиқада ўқийсиз Янгиликлар\n9 апрель куни АҚШ Сенатининг қўмитаси Туркия Россиядан С-400 ракетага қарши ҳимоя тизимини сотиб олса, оғир санкцияга тушиши билан огоҳлантирганди. Туркия С-400нинг биринчи партиясини сотиб олди ва санкциялар қўлланса, янада кўпроқ сотиб олишини билдирди.\nПрезидент Ражаб Тоййиб Эрдўғоннинг айтишича, ракетага қарши комплекс июлда келтирилади:\n“Бизнинг жавобимиз шу – келишув аллақачон тузилган, масала ҳал бўлган. С-400нинг келтирилиши июлга мўлжалланган”.\nАҚШ республикачи сенаторлари Жим Риш ва Жим Инҳофе “йил охирига бориб Туркия ё F-35 қирувчи учоқларини олади, ё С-400ни. Иккаласини бир пайтда ололмайди” деган. Туркия ташқи ишлар вазири Мавлуд Чавушўғли таҳдид амалга ошса, Туркия F-35га ҳам, АҚШнинг Patriot ракетага қарши тизимига ҳам муқобилларини сотиб олишини айтган.\nС-400 "Триумф" – ўрта ва узоқ масофали зенит ракета тизими (ЗРК) бўлиб, у асосан аэродинамик ва баллистик нишонларни уриб туширишга мўлжалланган. Нишонни 600 километргача бўлган масофада аниқлайди, 400 километргача ҳудудни ҳимоя қила олади.\nТуркия кейинги ойларда Ғарб билан муносабатлари совуқлашгани, санкциялар босимида оғир аҳволда қолгани, лира қадрининг тушиши ва иқтисодий қийинчиликлар шароитида НАТОдаги иттифоқчиларига муқобил ҳамкорларни қидириб қолган.\nСурия ва Ироқда мухтор курд республикаларининг тузилишига АҚШнинг хайрихоҳлиги Туркияни хафа қилган. Россия билан яқинлашиш, ҳарбий алоқалар ўрнатишга уриниши орқали ўзининг НАТО олдидаги “нарх”ини оширишга ҳаракат қилмоқда.\nНАТО ўз аъзоларининг аъзо бўлмаган давлатлар билан ҳамкорлигини қаттиқ назорат қилади. Туркиянинг С-400ни сотиб олиши ташкилот ва Туркия ўртасида ўйин қоидаси бузилганини англатади.\nНАТО нима учун рус С-400 комлексига тиш-тирноғи билан қарши?\nНАТО қуролли кучлари ва техникаси ягона ҳарбий экотизимни ҳосил қилган. Ҳужумкор ва мудофаа қуроллари бир-бирига мосланган. Бу худди "Apple"нинг барча қурилмалари бир-бирига яхши боғланиши, ягона муҳитни пайдо қилишига ўхшайди. Ташқаридан янги қуролларнинг қўшилиши номувофиқликларни пайдо қилиши мумкин.\nС-400 Россиянинг ракета ва ҳаво ҳужумига қарши ер-ҳаво русумидаги энг қудратли тизимларидан бири ҳисобланади. НАТО қаттиқ ишонадиган ракеталар ва юксак ривожланган ҳужумкор учоқлар қаршисидаги жиддий тўсиқ ҳамдир. Ҳарбий аналитикларнинг фикрича, С-400 “Искандар” оператив-тактик ракета комплекси ва “Бастион” ҳарбий кемаларга қарши ҳимоя мажмуаси билан биргаликда кучли ҳимояланган ҳудудни ҳосил қилади.\nС-400 400 км масофадаги аэродинамик объектни, 60 км масофадан эса сониясига 4,8 км тезликда ҳаракатланаётган қанотли ракета, тактик ва стратегик авиацияни йўқ қилиши мумкин. Ушбу тизимнинг НАТОни чўчитадиган яна бир жиҳати унинг бир пайтда ўнлаб объектларни нишонга ола олишидир.\nБу тизим ўрнатилган ҳудудда F-35 учоқларининг парвозида муаммолар пайдо бўлиши мумкин. Яъни бир ҳудудда С-400 ва F-35 бир пайтда бўлолмайди. Шунинг учун Вашингтон Туркияни С-400ни эмас, Patriot мудофаа тизимини сотиб олишга ундаб келади.\nШу боис Туркия ушбу тизимни сотиб олса, АҚШ уни Lockheed Martin F-35 учоғи дастуридан четлатиши мумкин.\nТуркия Россия С-400


2018.12.19 | Маърузалар\nХалқ таълими тизимини ривожлантиришга қаратилган фармон, қарор ҳамда бошқа норматив ҳужжатлар ва уларни амалга оширишда соҳа ходимларининг вазифалари\nБугунги маърузамизнинг мавзуси Халқ таълими тизимини ривожлантиришга қаратилган фармон, қарор ҳамда бошқа норматив ҳужжатлар ва уларни амалга оширишда соҳа ходимларининг вазифалари деб номланади.\n2018 йилнинг июнидан декабрь ойига қадар давлатимиз раҳбари бошчилигида мамлакатимизда халқ таълимини ислоҳ этиш ва таълим сифатини оширишга бағишланган икки йиғилиш ўтказилди. Шу давр давомида соҳани ривожлантириш ва такомиллаштиришга қаратилган қатор қарор ва фармонлар қабул қилинди.\nМазкур ҳужжатлар Ўзбекистон Республикаси Халқ таълими вазирлигининг соҳани ривожлантиришга қаратилган устувор вазифаларини белгилаб берди.\nЖумладан, Халқ таълими вазирлиги олдига таълим сифатини, хусусан ўқитувчи мақомини ошириш, таълим муассасаларини замонавий кадрлар билан таъминлаш, вазирликнинг мавқейини янада кучайтириш, ходимлар учун шароитларни яхшилаш, соҳага АКТ ҳамда халқаро тажрибани жорий этиш, шунингдек давлат-хусусий шерикчиликни ривожлантириш каби вазифалар қўйилди.\nШу билан бирга Президентимиз маҳаллий ҳокимиятларнинг вазифаларини белгилаб берди. Жумладан, халқ таълими муассасаларининг қурилиши, таъмирлаш, янги ўқув йилига, куз-қиш мавсумига тайерлаш, мактабларнинг хавфсизлигини таъминлан, инвестиция ва ҳомийлик маблағларини жалб этиш каби вазифалар юклатилди.\nАлоҳида таъкидлаш жоизки, амалга ошириши режалаштирилган ислоҳотларнинг асосий мақсади жамиятимизда ўқитувчи касби мавқейини оширишдир. Шу боисдан ҳам дастлаб ўқитувчиларни ҳуқуқий ҳимоя этиш ва уларнинг ишлаш шароитларини яхшилашга катта аҳамият берилди.\nЭнг аввал, ўқитувчиларни мажбурий меҳнат ва мажбурий обуна ҳамда турли йиғилишларга жалб этиш тўхтатилди. Педагоглар юритадиган ҳужжатлар сони 7 тадан 3 тага қисқартирилди. Шу билан бирга мактабларнинг текшириш сони 26 баравар камайди. “Халқ таълими фидойиси” давлат мукофоти таъсис этилди.\nБундан ташқари, ўқитувчиларнинг ойлик маошлари тоифасига қараб 40% дан 72% ошди. Психологлар иш ҳақи 103%, мактаб директори ва ўринбосарлари, Ахборот-ресурс маркази раҳбари ва кутубхоначилар маошлари 33% кўтарилди.\nХалқ тизими соҳаси ходимлари учун имтиёзли ипотека кредитлар, истеъмол кредитлари, жумладан автокредитлар ажратилди. Қолаверса, уларнинг оила аъзоларига тадбиркорлик фаолиятини юритишлари учун кредит маблағлар ажратиш механизмлари ишлаб чиқилмоқда.\nПедагогларга яратилаётган шароитлар натижасида 2018 йилда 13 минг нафар эркак ўқитувчилар мактабларга қайтдилар. Биргина, 2018 йилда 11,5 мингдан ортиқ (2016 йилда 1900дан ортиқ, 2017 йилда 9500 дан ортиқ) олий ўқув юртини тамомлаган ёш мутахассислар мактабларга ишга қабул қилинди. 2019 йил 1 январдан нафақа ёшидаги ўқитувчиларнинг нафақаси тўлиқ тўланиши муносабати билан 7 мингдан ортиқ тажрибали педагоглар мактабларга қайтиб ишга олинди.\n1 октябрь - Ўқитувчи ва мураббийлар куни арафасида ёшлар орасида ўтказилган UReport.uz лойиҳаси сўровномаси натижалари шуни кўрсатдики, ислоҳотлар натижасида 71% ёшлар ўқитувчи касбини танлашга тайёр.\nҚувонарлиси, бугун Халқ таълими тизимини ривожлантириш умумхалқ ҳаракатига айланмоқда. Соҳага ажратилаётган маблағлар ошириб борилмоқда. 2016 йилда халқ таълими тизимига 9 трлн. сўм, 2017 йилда эса 9,6 трлн. сўм, жорий йилда эса 12,1 трлн. сўм маблағ давлат бюджетидан ажратилган. Келаси йилда давлат бюджетидан 17,1 трлн. сўм маблағ ажратиш кўзда тутилган. Сўнгги йилларда соҳага ажратилган маблағларнинг шиддат билан ўсиши кузатилмаган. Эътиборлиси, бу маблағларнинг 90%и соҳа ходимларининг ойлик маошларига йўналтирилади.\nШунингдек, Халқ таълими тизимини қўллаб-қувватлаш халқ ҳаракатига айланмоқда. 2018 йил давомида маҳаллий бюджетлардан ҳам мактаб инфратузилмасини такомиллаштириш ва уларни моддий-техник базасини яхшилашга маблағлар йўналтирилди. Жумладан, Қорақалпоғистон Республикаси Жўқорғи Кенгеси раиси Муса Ерниязов маҳаллий бюджетдан мактабларни молиялаш учун энг кўп қўшимча маблағ ажратгани учун “Таълим ҳомийси” кўкрак нишони билан тақдирланди. Бошқа маҳаллий ҳокимиятларнинг ҳам халқ таълими тизимига ажратаётган маблағлар миқдори ошди.\nСоҳадаги муҳим янгиликлардан бири Халқ таълими вазирининг ҳуқуқий-назорат хизмати тузилиб, ўз фаолиятини бошлади. Халқ таълими соҳасида ходимларни ҳимоя қилиш ва коррупцияни олдини олиш учун бир неча йўналишда иш олиб борилди. Таълим муассасаларида жамоатчилик назорати кучайтирилиб, Ustoz Ovozi виртуал инспектор ишга туширилди. Кузатув кенгашлари жорий этилди. Мактаб раҳбарига даромадларнинг жами суммасидан 10 фоизини ўз хоҳишига биноан моддий рағбатлантириш ҳуқуқи берилди. Жумладан, ўқитувчиларнинг маоши оширилди. Эндиликда таълим муассасаларининг кўчмас мулкини ижарага беришдан тушган ва бюджетдан ташқари топилган маблағларнинг 99 фоизи умумтаълим мактабларига берилади. 2019 йилдан бошлаб Тошкент шаҳридаги 81 та мактабда қабул онлайн тарзида амалга оширилади.\nСоҳадаги яна бир янгилик - мактаблар учун ҳомийлик маблағларини -йиғишлари учун шаффоф тизим Mfond ўз фаолиятини бошлади.\nСтатистик маълумотларга кўра, 2016 йилдан 2018 йилга қадар мактаб ўқувчилари сони 4,2 млн.дан 5,8 млн. нафарга етди. 2019 йилда бу кўрсаткич 6,2 млн.га етиши кутилмоқда. Шу билан бирга мактаблар қуввати 4,8 млн. ўқувчи даражасида сақланиб қолмоқда.\nТаъкидлаш керакки, 2016-2018 йилларда нодавлат таълим муассасаларининг сони деярли 4 баравар ошди ва 84 тага етди.\n2016-2018 йилларда ўқувчиларнинг таълим олишлари учун шароитларни янада яхшилаш мақсадида 65 та янги мактаб қурилди ва 15636 та қўшимча ўқувчи ўрни яратилди.\nШунингдек, сўнгги 3 йилда инвестиция ва “Обод қишлоқ” (“Обод маҳалла”)давлат дастурлари асосида 1 691 та таълим муассасасида 1.5 трлн.сўмдан ортиқ маблағ янги қурилиш, капитал ва мукаммал таъмирлаш учун сарфланди. 2018 йилда мазкур дастурлар асосида 24 та мактаб янгидан қурилиб, фойдаланишга топширилди.\nЎқувчилар сонини кўпайиши ҳамда шарт-шароитларнинг яхшиланиши натижасида 43 та мактаб филиаллари умумтаълим мактабларига айлантирилди (2016 йилда 1138 та, 2017 йилда 1348 та, 2018 йили 1299 та филиал мавжуд эди).\nБундан ташқари, 2018 йилда маҳаллий бюджет маблағлари ҳисобидан 1815 та мактаб жорий таъмирдан чиқарилди ва бунинг учун 189 млрд. сўм сарфланди.\nТаълим муассасаларининг қурилиш-таъмирлаш ишларининг очиқлиги ва шаффофлигини таъминлаш ҳамда жамоатчилик назоратини ўрнатиш мақсадида вазирлик сайтида онлайн мониторинг тизими (stat.uzedu.uz) ишга туширилди. Натижада мактаблар ҳар йилгидан вақтлироқ ва сифатлироқ фойдаланишга топширилди.\nУмумий ўрта таълимнинг Давлат таълим стандартлари ва ўқув дастурлари 2017-2018 ўқув йилидан бошлаб босқичма-босқич амалиётга жорий этиш бошланди. Жумладан:\n3-босқич: 2019-2020 ўқув йилидан 5-синфларда амалга оширилди.\nЯна бир муҳим янгиликлардан бири, 2021 йилда ўқувчилар билимини халқаро стандартлар асосида баҳолаш, яъни PISA тизимига ўтишга тайёргарлик кўрилмоқда.\n11 йиллик мажбурий таълим тизимига ўтилиши муносабати билан халқаро тажрибани ўрганган ҳолда 2017 йили 10-11-синфлар учун янги ўқув режаси ишлаб чиқилди ва унда ўқув фанлари 23 тадан 12 тага оптималлаштирилди.\nШунингдек, 11 йиллик мажбурий таълим тизимига ўтилиши муносабати билан ўқувчиларни касб-ҳунарга ўргатиш тизимининг янгича механизми жорий этилди. 2018/2019 ўқув йилида 10-11-синф ўқувчилари касб-ҳунар коллежлари базасида 1 748 та ўқув-ишлаб чиқариш мажмуаларида 737 642 нафар (улардан 1457 нафари нодавлат таълим муассасалари ўқувчилари) ўқувчига 51 та касблар ўргатилмоқда (2017 йили 279 124 нафар ўқувчига 1488 та мажмуада 40 та касб). Ўқув-ишлаб чиқариш мажмуаларида янги касблар, яъни АКТ соҳасида дастурловчи, компьютер дизайнери, комьютерларни созлаш техниги каби меҳнат бозорида эҳтиёж юқори бўлиши кутилаётган ҳамда кўп ҳақ тўланадиган касблар ҳисобига кенгайтириш чоралари кўрилмоқда. Мажмуаларда жами 10 833 нафар ўқитувчилар касб-ҳунар сирларидан сабоқ бермоқда. Шундан, 8570 нафари олий маълумотли ўқитувчилар, 2263 нафари эса ўрта-махсус маълумотли ишлаб-чиқариш таълими усталаридир.\nЎқув-ишлаб чиқариш мажмуаларида таълим жараёнини ташкил этиш бўйича меъёрий-ҳуқуқий база яратилди. Жумладан, касблар бўйича малака талаблари ҳама Ўқув-ишлаб чиқариш мажмуаларида ўқувчиларни баҳолаш мезонлари ва якуний аттестациядан ўтказиш тартиби белгиланди. Ўқув режа ва дастурлар ишлаб чиқилиб, тасдиқланди.\n2018 йилда 333 та таълим муассасаларини касблар бўйича 489 та синфлар тўплами билан жиҳозланди. 2019 йилдан бошлаб, 635 та мактабларда ташкил этилган ва минимум даражада жиҳозланган ўқув-ишлаб чиқариш мажмуаларига мавжуд касблар бўйича 2,1 млрд. сўмлик хом-ашё етказиб бериш кўзда тутилмоқда.\nХалқ таълими вазирлиги томонидан соҳа фаолияти шаффофлигини ошириш, аниқ маълумотларни тўплаш, аҳоли билан мулоқот қилиш ва жамоатчилик назоратини ўрнатиш учун ахборот технологиялари фаол жорий этилмоқда. Жумладан, вазирлик ustozovozi.uzedu.uz, stat.uzedu.uz, eduportal.uz каби ресурсларни ишга туширди. Халқ таълими тизимига ҳомийлик маблағларини жалб этиш мақсадида МFond жамғармаси очилди. Соҳадаги маълумотлар очиқ-ошкора, шаффоф тарзда қўйиб бориш учун ижтимоий тармоқлари каналларида “Ustoz ovozi” канали ишга туширилди.\nХалқ таълими вазирлиги тизимида ўқувчилар ўртасида китоб мутолааси ва китобхонлик маданиятини тарғиб қилиш учун kitob.uz сайти яратилди. Сайтга жами 803 номдаги, шундан, 655 номда ўзбек ва 148 номда жаҳон болалар адабиёти намоёндалари асарларининг электрон варианти жойлаштирилган. www.kitob.uz сайтига бадиий адабиётларнинг МРЗ шаклидаги аудио ресурслари жойлаштирилмоқда. Сайтга ўқувчилар мутолааси учун тавсия қилинган 125 номдаги адабиётлар рўйхати жойлаштирилган.\nВазирлик марказий аппарати таркибида ўқитувчиларнинг шаъни ва қадр-қимматини ҳимоялаш, улар ҳуқуқларининг бузилишига, шунингдек давлат органлари ва бошқа ташкилотларнинг таълим муассасалари фаолиятига асоссиз аралашувига йўл қўймаслик мақсадида Назорат-ҳуқуқий хизмати ташкил этилди.\nРеспублика мақсадли китоб жамғармаси Молия вазирлигидан Халқ таълими вазирлигига ўтказилди. Халқ таълими соҳасида лойиҳа ҳужжатларига техник топшириқларни ишлаб чиқиш ва қурилиш объектлари сифатини назорат қилиш инжиниринг компанияси ҳамда Халқ таълими соҳасидаги ислоҳотларга кўмаклашиш жамғармаси ташкил этилди. 2019 йил 1 январдан халқ таълимини ривожлантириш жамғармаси ташкил этилиши режага киритилди.\nАҳамиятлиси, 2018 йил давомида Халқ таълими вазирлигида илғор хорижий тажрибаларни ўрганиш учун ривожланган мамлакатлар ҳамда уларнинг давлат ва хусусий ташкилотлари билан учрашув ҳамда музокаралар ўтказилди. Улар орасида Финляндия, Хитой, Буюк Британия, Германия, АҚШ каби мамлакатлари вакиллари бор. Вазирлик вакиллари Жанубий Корея ва АҚШга ташриф буюрди ва маҳаллий ташкилотлар билан ҳамкорлик алоқаларини ўрнатди.\n2018 йил давомида таълим соҳасида кенг кўламдаги ишлар амалга оширилган бўлса ҳам, келгусида амалга ошириладиган ишлар кўп. Ҳозирда ишлар асосан муаммоларни аниқлаш ва уларга ечим топиш устида олиб борилаётган бўлса, кейинги йилларда асосий эътибор таълим сифатини, ўқув дастурларини ва дарсликларни такомиллаштиришга йўналтиради.\nШунингдек, 2019 йилда амалга ошириладиган устувор вазифалар белгилаб олинди:\n1. Умумий ўрта таълимда ўқувчиларни мустақил фикрлашга ундайдиган Давлат таълим стандартлари ўқув дастурлари ва ўқув режалари қайтадан кўриб чиқилиб, такомиллаштирилади.\n2. Ҳар бир ҳудудда (биринчиси 2019 йилда Қорақалпоғистонда) иқтидорли ўқувчилар учун “Президент мактаблари” ташкил этилади.\n3. 2019 йилдан бошлаб, барча шароитларга эга бўлган “Замонавий мактаб” барпо этилади.


Ўзбекистонда Telegram ботлари учун тўловларни амалга ошириш имконияти пайдо бўлди – Газета.uz\nЎзбекистонда Telegram ботлари учун тўловларни амалга ошириш имконияти пайдо бўлди\nTelegram-ботларда онлайн харидлар учун тўловларни амалга ошириш имконияти пайдо бўлди.\nLotinchada 22 май 2017, 07:08 Иқтисодиёт\nTelegram мессенжерида ботлар учун онлайн тўловларни амалга ошириш имконияти пайдо бўлди. «Эндиликда сиз ботлар ёрдамида биргина босиш билан ҳар қандай маҳсулот ёки хизматни сотиб олишингиз ёки хоҳлаган нарсангизни сотишингиз мумкин», — дейилади компания блогида.\nЭндиликда фойдаланувчи биргина тугмача ёрдамида ботда харидни амалга ошириши мумкин. Биринчи тўлов вақтида ўз картаси маълумотлари ва етказиб бериш учун манзил киритилиши талаб қилинади. Кейинги харидлар учун эса карта маълумотларини такроран киритиш зарур эмас. Бунинг учун Telegram созламаларида икки омилли ҳимоя функциясини ёқиш лозим.\nТўловларни амалга ошириш хизмати билан хоҳлаган банк ёки компания шуғулланиши мумкин. Telegram хабарида келтирилишича, Ўзбекистонда мазкур хизматларни Payme компанияси кўрсатади.\n«Газета.uz» ушбу масалада изоҳ сўраб Payme асосчиси Сарвар Рўзметовга мурожаат қилди. Унинг сўзларига кўра, Ўзбекистонда Telegram орқали тўловларни амалга ошириш ҳозирча ишга тушгани йўқ. «Ҳозирда синовдан ўтказиш босқичидамиз», — деди Сарвар Рўзметов. Унинг қўшимча қилишича, бу жараён тез орада якунига етади.\nTelegram орқали харидни амалга ошириш учун Uzcard картаси маълумотларини киритиш ёки Payme ёрдамида рўйхатдан ўтиш лозим.\nТўловлар хавфсизлиги ҳам Payme, ҳам Telegram томонидан таъминланади. «Картани ботга боғлашда созламалардаги икки омилли ҳимоя функцияси албатта ёқилиши зарур», — дея қайд этди Payme асосчиси.\nУнинг сўзларига кўра, мазкур функция фойдаланувчининг маблағларини ҳаттоки Telegram’да рўйхатдан ўтган рақам эгаси уни ўзгартирса ёки шунчаки бошқа мобиль ускунасидан фойдаланса ҳам ҳимоялайди. Бундай ҳолларда сақлаб қўйилган маълумотлардан фойдаланиш учун калит сўзни киритиш керак.\nМазкур система Telegram фойдаланувчи, бот эгаси ва мазкур бот фойдаланаётган тўлов тизими ўртасида воситачи вазифасини бажаради. «Сиз киритган тўлов ҳақидаги барча маълумотлар бевосита тўлов тизимига юборилади. Сўнгра тизим тўловингизни кўрса ва тасдиқласа, алоқа маълумотларини буюртмани расмийлаштириш учун ботга жўнатади», — дейилади Telegram хабарида.\nTelegram фойдаланувчи маълумотларини ўзида сақламайди ва қайта ишламайди. Шикоятлар ва маблағларни қайтариш масалаларини мустақил равишда ҳал этиш лозим: бот эгаси, тўлов тизими ёки банк орқали. Telegram вазиятни назорат қилиб, фирибгарлик ёки товламачилик билан шуғулланувчи ботларни блоклаш билан шуғулланади.\n09.12 Деновдаги портлаш бўйича жиноят иши қўзғатилди\n09.12 Янги ҳафта бошидан совуқ тушади\n09.12 Автомобиль дурдоналари — Дамир Бакиров объективида\nДеновдаги портлаш бўйича жиноят иши қўзғатилди\nЯнги ҳафта бошидан совуқ тушади\nАвтомобиль дурдоналари — Дамир Бакиров объективида\nХоразмда аёл кишини йўловчи поезди уриб кетди\n«Қўйлиқ» бозори Тошкент вилоятига кўчирилади


Ўзбекистон Ёзувчилар уюшмаси » “Ёшлик” журнали энди лотин ёзувида чоп этилади\nАсосий Адабий ҳаёт “Ёшлик” журнали энди лотин ёзувида чоп этилади\n“Ёшлик” – ўз номи билан ёшларнинг адабий нашри. 1982 йилда ташкил этилган мазкур журналда адабиётимизнинг энг забардаст шоиру адиблари фаолият олиб борган.\nЎз вақтида журнал саҳифаларида илк чиқишлари билан элга танилган ёш қаламкашлар бугунга келиб халқимизнинг ардоқли ижодкорларига айланди. Ҳозир ҳам журнал адабий жараёнда ўзининг мустаҳкам мавқеига эга. Журнал миллий адабиётимиз учун истеъдодли ижодкорларни етказиб берувчи, ўзига хос “фабрика”га айланган.\nЖорий йилдан бошлаб “Ёшлик” журналининг янги сонлари лотин ёзувига асосланган ўзбек алифбосида чоп этила бошланди. Зеро, журналнинг аксар ўқувчиларини олий ўқув юртлари, коллеж-лицей талабалари ва мактаб ўқувчилари ташкил қилади. Бундан ташқари, журнал саҳифаларида кўпроқ ёшларнинг ижод намуналари чоп этилади.\nЭнг муҳими, саводини лотин ёзувида чиқарган болаларнинг ўзи ҳозир ўттиз ёшдан ошиб, бир нечта фарзанднинг ота-онасига айланди. Қолаверса, ҳукуматнинг алифбони ислоҳ қилишга доир бир нечта қонун ва қарорларида лотин ёзувига асосланган ўзбек алифбосини кенг жорий этиш кўзда тутилган.\nШуларни ҳисобга олган ҳолда, таҳририят жамоаси журнални тўлиқ лотин ёзувида чоп этаяпти. “Ёшлик”нинг 2019 йилдаги илк сони янги қиёфада нашрдан чиқди.


20 январь куни Тошкент шаҳридаги Инҳа университетида (IUT) «Startup Mix» стартап ва инновациялар бўйича энг нуфузли бизнес-анжуман бўлиб ўтди.\nТадбир давомида видео тақдимотлар, мастер-класслар, стартап лойиҳаларнинг тақдимоти бўлиб ўтди, сторителинг, суний интеллект каби долзарб мавзулар муҳокама қилинди.\nИнҳа университетининг 4 босқич талабалари Сабина Акбарова и Анвар Мўминов ўзининг «BitStreem» лойиҳаси тақдимотини ўтказди. BitStreem бу машинали ўқитиш ёрдамида индивидуал ёндашувни танлаш орқали ўзбек тилида онлайн курсларда ўқитиш учун мўлжалланган интерактив платформадир. Платформа орқали талаба керакли маълумотни онлайн режимида исталган вақтида олиши мумкин. Шунингдек форумда бошқа ўқувчилар билан ахборот алмашиш, ўқиш жараёнининг муҳим масалаларини муҳокама қилиш ёки тажриба билан бўлишиш имконияти ҳам яратилган.\nСтартап ИНҲА startup Mix\nТаълим 06/01, 21:51\nТошкентда «Кўнгилочар математика» фестивали бўлиб ўтади\nТехнология 26/12, 17:05\nТошкентдаги Инҳа университети талабалари ноёб дастур яратишди\nТаълим 25/12, 10:06\nТошкент шаҳридаги Инҳа университети профессори Техас релятивистик астрофизикаси симпозиумида маъруза қилди


Трамп дунё президенти бўлишга даъво қилмаяпти\n10:17 / 29.09.2016\nАҚШ президентлиги учун Республикачилар партияси номзоди Дональд Трампнинг баёнот беришича, унинг президентлик даъволари бутун дунёга эмас, фақатгина Қўшма Штатларга тегишлидир. Трамп Айова штатидаги сайловчилари билан ўтказган учрашувида шундай фикрларни билдирди, деб хабар қилмоқда WOWT 6 News.\nУнинг фикрича, АҚШга «ташқи, иқтисодий, муҳожирлик ва савдога оид янги сиёсат керак».\n«Мен дунё президенти бўлмоқчи эмасман. Мен номзодимни АҚШ президентлиги учун илгари сураяпман. Ва мен сизларнинг манфаатларингизни ҳимоя қила оламан... 8 ноябрь куни ажойиб кун бўлади. Республикачиларнинг Оқ уйга қайтадиган вақти келди», — деган тадбиркор.\nШу билан бирга, у Демократик партиядан рақиби Ҳиллари Клинтонни ўз мамлакати манфаатини ҳимоя қилмайдиган «глобалчи аёл» деб атаган. Трамп ўз фикрининг исботи сифатида Ироқ, Сурия, Ливиядаги вазиятлар, Эрон билан ядро келишувини келтирди, деб ёзмоқда РИА Новости.


ИСЛОМ БАРЧАМИЗНИКИ ЭМАСМИДИ? – 2 – «Ислом ота» жомеъ масжиди\nБош саҳифа/Ислом/Ислом тарихи/ИСЛОМ БАРЧАМИЗНИКИ ЭМАСМИДИ? – 2\nИСЛОМ БАРЧАМИЗНИКИ ЭМАСМИДИ? – 2\nҚанийди, саҳобаларни тушунганимизда! (аввалги мақола)\nСаҳобаи киромлар мусулмонликни қабул қилгач, ҳеч қанча вақт ўтмай олган билимлари асосида Аллоҳ учун даъватга чиқишарди. Кимлардир суффада бир ҳафта бўлиб, сўнг ўрганганларини етказиш учун ўз қабила ва қавмларига қайтишарди.\nАбу Зарр розияллоҳу анҳу қўл билан санарли кишилар мусулмон бўлган даврда Исломни қабул қилди. Расулуллоҳ соллаллоҳу алайҳи ва саллам у кишига қавмига қайтиб бориши ва зарур бўлганда чақиришларини айтдилар. Лекин у кетмади. Иймони тақозо этган ондан бошлаб атрофидагиларга динини ўргатишдан тўхтамаслигини айтди. Ва шундай қилди ҳам. Иймон келтирганига бир кун бўлган киши нима ўрганганиши, одамларга нимани ёйиши мумкин?! Ёхуд илк даврда дин учун нималар нозил бўлган эди?! Аммо Абу Зарр розияллоҳу анҳунинг иймони, шижоати комил ва кучли эди. Иймон келтиришни бир неъмат ва бунинг эвазига иймон учун хизмат қилиши кераклигини эса бурч деб биларди.\nСаҳобалар ваколат олишни, бирор вазифага тайин этилишни кутишганида Ислом йигирма уч йилда эришган даражага чиқиши учун яна неча аср керак бўларди, ажабо? Улар мутахассислик ортидан тушмадилар, ихлос билан кифояланишди, холос. Кўп нарса ўрганишни эмас, ўрганганларига амал қилишни афзал билишди.\nБу борада ўзларини ожиз билишмади. Албатта, динлари учун қўлларидан келадиган бирор иш борлигига ишонишар эди. Аёллар ҳам шундай эътиқодда эди, эркаклар ҳам… Ҳатто қўлидан ҳеч нарса келмайдиган бир ҳабаший аёл Расулуллоҳ соллаллоҳу алайҳи ва саллам масжидларини супуриб, тозалашни хизмат деб билди. Дин учун бирор нарса беролмаслигини билган бир бева аёл етти-ўн ёшли фарзандини Расулуллоҳ соллаллоҳу алайҳи ва салламга хизматчи қилиб топширди…\nislom иймон Исломга хизмат комил инсон мусулмон РАСУЛУЛЛОҲ саҳобалар тарихи


"Уфа" футболчиларнинг маошини 70%га камайтирди. Бир неча ўйинчилар "FIFPro"га мурожаат қилишган / CHAMPIONAT.asia\n17:47Бундеслига. Жаҳон футболида баҳорнинг энг муҳим тўқнашуви (превью) 4 17:44Olamsport: Машҳур мураббий қотилликда айбланмоқда, «Хабиб Гетжига қарши жангда илк мағлубиятини қабул қилади» 0 17:39Карикатура: Адама Траорени "Ливерпуль"да кўрамизми? 0 17:18Дибала ва Пьянич "Манчестер Юнайтед" таклифини рад этишди 2 16:55"Бетис" "Реал"дан Кубони ижарага олмоқчи 0 16:30"Севилья" Кальехонга қизиқмоқда 0 16:06"Ливерпуль" қизиқаётган "Арсенал" футболчиси клуби билан шартномани узайтиришга тайёр 1 15:40Сардор қайтади. Симеоне Габини ўзига ёрдамчи этиб тайинлайди 1 15:17"Милан" Кессьенинг нархини деярли 3 баробарга туширди 2 14:54Карикатура: Вернер ва Хаверц ҳам Йовичга ўхшаб Бундеслигадан ташқарида йўқолиб қолишмайдими? 5 14:30А Серия. 2021 йилда шартномаси якунига етадиган энг қиммат футболчилардан тузилган рамзий жамоа 1 14:22ЎФА ПФЛ ўйинларининг намойиш ҳуқуқини сотишга қарор қилди 33 14:11Осиё футболи ҳақида билишимиз керак бўлган маълумотлар 1 13:54"Валенсия" "Интер" хавбеки учун 20 миллион евро таклиф қилди 0 13:30"Галатасарой" "Ливерпуль" футболчиси билан шартнома имзоламоқчи 0\n"Уфа" футболчиларнинг маошини 70%га камайтирди. Бир неча ўйинчилар "FIFPro"га мурожаат қилишган\n08 апр 21:01\nТеглар : УфаРПЛКоронавирус\n"Уфа" коронавирус пандемияси туфайли футболчиларнинг маошини камайтирди.\nКлуб раҳбарияти олдиндан келишилмаган ҳолда ўйинчиларга уларнинг маоши 70 фоизга туширилиши ҳақида хат юборган. "РБ-Спорт" хабарига кўра, шу туфайли баъзи ўйинчилар Халқаро футбол ассоциациялар федерасиясига (FIFPro) шикоят қилишган. Энди мазкур ташкилот томонидан "Уфа"га даъво аризаси юборилиши мумкин.\nАввалроқ футболчилар орасидан фақат Александр Беленов ва Данил Круговой маошининг камайишига рози бўлгани ҳақида хабарлар тарқалганди. Кейинроқ жамоа бош директори Шамиль Газизов бу хабарларни рад қилди.\nОстон Ўрунов - "Уфа"нинг март ойидаги энг яхши футболчиси!\nФутболни мухлислар билан бошлаган илк давлат номи маълум бўлди 4\nАПЛ клуби футболчиси коронавирусга чалинганини маълум қилди 0\n"Уфа" футболчилари коронавирус тестини қайта топширишди 0\nАПЛнинг икки футболчисида коронавирус аниқланди 0


Қозоғистонда 2021 йилда 130 миллион туп дарахт ўтқазилади - Номадлар,Турклар,Қозоқ одатлари ва анъаналари,Қозоғистон табиати | QazaqTV\nҚозоғистонда 2021 йилда 130 миллион туп дарахт ўтқазилади\n#ўрмон #кўчат #ниҳол #Тўқаев\nЖорий йилда Қозоғистонда бир юз ўттиз миллион туп дарахт ўтқазилади. Кўчатлар махсус лабораторияларда етиштириляпти. Мутахассислар таъкидлашича, жажжи кўчатларни экишга ҳеч нарса халал бермаслиги зарур. Ҳамма нарса тоза бўлиши лозим. Ҳар бир ўсимлик учун зарур аралашмали махсус пробирка ҳозирланади. У ҳар куни тайёрланади.\nТатьяна Лимакина, Республика ўрмон селекция-уруғчилик маркази филиали лаборанти:\n- Қайсидир компонент етишмаслиги дарҳол сезилади. Баъзан баргчалар сарғайгани ёки тўкилганини кўрамиз ёки ўсиш тўхтагандек туюлади. Баъзилари ҳаддан зиёд ингичка, нозик бўлади. Бу ерда 8 йилдан буён ишлайман, қачон қайси компонентдан қанча солиш ва улардан қандай тартибда фойдаланишни ёдлаб олганман. Қайси муҳитга қанча миллиграмм кераклигини ҳам биламан.\nҲозир бўлажак дарахтлар 15 мингта идишда ўсяпти. Кейин кўчатлар полигонга ўтқазилади. Бир йилча вақт ўтгач, Қозоғистон ўрмонларига тарқатилади. Таъкидлаш жоизки, мутахассислар Бўрабай миллий паркига тоғтерак ўтқазишга киришди.\nҚайирбай Балтабаев, Бўрабай миллий парки ўрмончиси:\n– Бўрабай миллий паркида 65 гектар ерга тоғтерак ўтқазилади. Питомникдан уруғ келтириб, экяпмиз. Албатта, уларга парвариш керак.\nДавлат раҳбари Қосим-Жўмарт Тўқаев беш йил ичида 2 миллиард туп дарахт ўтқазишни топширган. Ушбу мақсадда республика хазинасидан 22 миллиард тенге, маҳаллий бюджетлардан - 60 миллиард тенге ажратилган. Баҳордан буён 80 миллион тупдан кўпроқ дарахт ўтқазилди.\nЕОИИ да электрон савдо учун ягона оператор белгиланади\nҚозоқ хонлари аниме образи сифатида тақдим этилди\nШҲТга аъзо давлатлар раҳбарлари кенгаши йиғилиши\nҚ.Тўқаев жамоавий хавфсизлик кенгашида қатнашди\nПрезидент Қосим-Жўмарт Тўқаев миллий геология хизмати ташкил этишни топширди\nОлий Кенгаш йиғилиши ўтказилди\n500 мингдан кўпроқ юртдошимиз банкларнинг "қора рўйхати"дан чиқарилади\nЯнгиликлар дастури - 17.09.2021\n«Астана Балет»да янги, IX театр мавсуми бошланди\nXVII Евроосиё Медиафоруми давом этмоқда


07:26, 25.06.2019 // 33336\nЖиноят ишлари бўйича Тошкент вилоят судида судья М.Усмонов раислигида бизнесмен Аҳмед Алиевнинг иши бўйича апелляция эшитуви бўлиб ўтмоқда. Аҳмед Алиев 2013 йилда бир қатор моддалар билан 20 йилга озодликдан маҳрум этилган эди, деб хабар беради «NUZ.uz».\n«Алиев Заргари» компаниясининг раҳбари, таниқли заргар Аҳмед Алиев озодликдан маҳрум этилганига 7 йилдан ошди. Ҳимоя томони заргарнинг иши ёлғондан тўқиб чиқарилгани ва суд эшитуви давомида бунга етарлича далиллар келтирилишини билдирган.\nБизнесмен 2013 йилнинг 18 февралида Тошкент шаҳар суди томонидан 23 моддага кўра жиноят содир этишда айбдор деб топилган эди. Бундан олдинги апелляция эшитувларида Алиев «ўғирлик ва талончилик» бўйича айбсиз деб топилган. Ҳимоянинг фикрича, Аҳмед Алиев ҳамда унинг 20 нафарга яқин ходими, жумладан қўриқчилари ва техник персонали ҳозирда ташаббускорлари қамоқда ўтирганларнинг «сиёсий» лойиҳаларида иштирок этишдан бош тортган.\n«Бир неча йил ‘Жаслиқ’да ўтирдим. Олдимга адвокатларни қўйишмади, ёзган хатларим манзилига етиб бормади. Буларнинг барчаси қонуний ҳукуматга қарши ҳуқуқ-тартибот органларидаги юқори мартабали амалдорлар томонидан тайёрланган жиноий лойиҳани молиялаштиришдан бош тортганим сабаб содир бўлди. Бунинг устига уларнинг жирканч режаларини президент ва бош вазирга айтишни ваъда қилгандим», — дейди Алиев суд залида.\nАпелляция эшитувида Алиев махсус хизматлар ўзи ва ходимларини калтаклаб кўрсатма олганлигини таъкидлади. Бунга ёрқин мисол — жисмоний тазйиқларга чидай олмаган қўриқлаш хизмати бошлиғи Андрей Бузруков Алиевга нисбатан ёлғон кўрсатма берган.\n«Судда судьялар ва Бузруковнинг прокурори қатнашган эди ва у кунлик қийноқларга чидай олмай ёлғон кўрсатма берганини айтди. Бироқ суд унинг сўзларини инобатга олмади. Қолган 23 та модда бўйича ҳам худди шундай бўлди. 7,5 йил давомида погон таққан махлуқлар барча суд жараёнларига аралашди. Оиламга нисбатан тўғридан-тўғри таҳдид қилишди, жисмоний ва руҳий босим ўтказишди. Президент ёки бош вазир билан учрашишимга имкон беришмади. 2014 йилдагина барчасини ошкор қилиш имконияти туғилди. Бунинг барчасига 50 варақ қоғоз сарфладим. Ўшандаям ёзганларим керакли одамларга етиб бормади. Бироқ кейинчалик менинг ёзганларим ҳуқуқ-тартибот органларидаги юқори мартабали амалдорларга нисбатан жиноят иши очилишида муҳим ролни ўйнади», — дейди Алиев.\nАҳмед Алиев — таниқли заргар ва тадбиркор, Ўзбекистон заргарлар ассоциацияси раиси, 1200 га яқин ходим ишлаган «Алиев Заргари» компанияси эгаси.\n16:47, 06.04.2020 // 244558\n08:28 Кеча // 207558\n00:37 Бугун // 192725\n15:00 Кеча // 189090


Эбола вирусига қарши вакцина синовлари муваффақиятли тугади\n10:33 / 23.12.2016\nЖаҳон соғлиқни сақлаш ташкилоти (ЖССТ) 23 декабрь, жума куни Эбола вирусига қарши вакцинанинг тажриба синовлари тугаганлиги тўғрисида эълон қилди. Айтиш жоизки, синов натижалари 100 фоизли самарани намоён этди. Бу ҳақида ташкилотнинг расмий сайтида хабар берилди.\n"Ишончли натижалар Ғарбий Африкадаги эпидемия қурбонлари ҳаётини сақлаб қолишда ёрдам бера олмаса-да, улар вируснинг кейинги авж олишида ҳимояланган бўлишимиздан далолат беради", - дея ЖССТ раҳбар ўринбосари Мари-Поль Киенининг сўзлари келтирилади матбуот релизида.\nrVSV-ZEBOV номи остидаги вакцина синови 2015 йилда Гвинея Республикасида ўтказилди. Унда 11 минг нафардан ортиқ киши қатнашди. 5 837 нафар иштирокчидан бирортаси ҳам вакциналанган кунидан бошлаб 10 кун ичида вирусни юқтирмади. Вакциналанмаган кишилар орасидан 23 нафарида Эбола вируси қайд этилди.\nМатбуот релизига кўра, вакцина ишлаб чиқарувчиси - MSD фармацевтик компанияси.\nЖССТ маълумотларига кўра, 2014-2015 йилларда Ғарбий Африка мамлакатларида қайд этилган Эбола безгагига чалинганлар сони 11 мингдан ошди. Ўлим билан тугаган ҳолатлар Либерия, Сьерра-Леоне ва Гвинеяга тўғри келган.\nвакцина ЖССТ синов Эбола вируси


АҚШ махсус кучларининг Қаддофий жосуслари билан алоқалари фош бўлар экан, бу Ғарб учун нақадар уятли? - BBC News O'zbek\nАҚШ махсус кучларининг Қаддофий жосуслари билан алоқалари фош бўлар экан, бу Ғарб учун нақадар уятли?\nImage caption Бугунда Триполи армиясига бошчилик қилаётган Белҳаж ўтмишда Ливия Исломий Жангчилар Гуруҳига асос солган.\nБритания Бош Вазири Дэвид Камерон Британ жосуслик хизмати Муаммар Қаддофийнинг махсус хизматларига террор гумондорларини топширгани ҳақидаги даъволар текширилиши кераклигини айтган.\nҲюман Райтс Вотч ташкилоти Триполидаги ташландиқ бинолардан бирида АҚШ Марказий Жосуслик Бошқармаси, Британия Ташқи Разведкаси - МИ 6 билан Ливия Ташқи Хавфсизлик Бошқармаси ўртасидаги ёзишмаларни қўлга киритганини айтган.\nАйни дамда 2004 йилда Ливия ҳукуматига топширилган собиқ гумондор ва бугунда Триполидаги аксил-Қаддофий кучлар қўмондони Абдул Ҳаким Белҳаж АҚШ ва Британиядан кечирим сўрашни талаб қилган.\nҲозирда Триполида бўлган ва ҳужжатлар билан шахсан танишган Би-би-си мухаррири Жереми Бовеннинг айтишича, бу топилмалар АҚШ ва Британияни кўп уятга қўйиши турган гап, чунки улар ҳозир баралла чиқишлар қилиб қоралаётган тузум билан ўзлари яқин алоқаларда бўлишгани намоён бўлмоқда.\n"Ҳужжатлардан аён бўлишича, бу тузум улар учун фойдали бўлган, бу тузумнинг қамоқхоналари ва уларда одамлар қийноқларга тутилгани ҳам улар учун фойдали бўлган. Чунки Британия ва АҚШ гумондорларни Ливияга жўнатишган ва бу гумондорлар, баъзи ташкилотларга кўра, маълумот олиш йўлида қийноқларга тутилганлар," дейди у.\nАбдул Ҳаким Белҳаж 1990-йиллар ва 2000-йилларда Ливия Исломий Жангчилар Гуруҳи деб номланган гуруҳнинг асосчиларидан бири бўлган.\nАмерикаликлар бу гуруҳни Ал-Қоидага алоқадор террорчи ташкилот деб кўришган.\nУнинг ўзи эса гуруҳ Муаммар Қаддофийни ағдариш учун тузилган бўлганини айтади.\nУ 2004 йилда Тайланд пойтахти Бангкокда қўлга олинган. Даъво қилишича, Американинг Марказий Жосуслик Агентлиги ва ливияликлар уни Ливияга олиб келишганидан кейин қийноқларга солишган.\nҲужжатларга кўра, Британия ҳам бунга аралашган.\n"Мен ва оилам бошига тушган нарса ноқонунийдир. Мен бунинг учун ва тутилган қийноқларим учун кечирим сўрашларини истайман. Ливия хукуматига берилган маълумот, Бангкокдаги сўроқлар, ҳаммаси ноқонуний бўлган. Мендан америкаликлар ва уларга ёрдам берган мамлакатлар кечирим сўрашлари керак," дейди Белҳаж жаноблари.\nБелҳажнинг даъво қилишича, беш нафар ЦРУ агенти уни Бангкок аэропортида қўлга олганидан кейин юк машинасининг ортига ташлаган, икки ниқобли шахс уни дўппослашни бошлаган ва "Бин Лодин қаерда?" каби саволларни сўраб қичқиришган.\nСўнг у аэпортдаги бир хонага олиб борилиб яна дўппосланганини айтади.\nТуршак ва апелсинлар\nХужжатлардан аён бўлаётган яна бир жиҳат Америка ва британ хавфсизлик кучлари Ливия махсус кучлари билан нақадар яқин бўлганидир.\n2003 йилда Қаддофий Ғарб билан алоқаларини яхшилашга киришди, у оммавий қирғин қуролларини қоралаб чиқди, бунинг эвазига уни Ғарб ҳуш қарши олди ва террорга қарши курашга қўшди.\nҚаддофий ҳам Ливия ичида исломий жангариларга қарши қаттиқ курашиб келган.\nУнинг ўнг қўли деб билинган Мусо Куса хавфсизлик кучларига бошчилик қилган ва кўплар томонидан қўли қонга ботган шахс деб кўрилади.\nБироқ, у март ойида Британияга қочди. "Британ ҳукумати уни жуда ҳуш кўради нимагадир," дейди Жереми Бовен.\n"Масалан, исми ошкор этилмаётган британ МИ6 расмийси унга шундай мактуб йўллаган: "Қадрли Муса, туршаклар ва апелсинлар учун катта раҳмат, Рождество куни биз билан тушлик қила олмаслигингдан афсусдаман."


Шу кунларда Болгарияда болалар ва ўсмирлар ўртасида йирик халқаро турнир ўтказилмоқда.\nБяла ва Обзор шаҳарларида ўтаётган мусобақада “Бунёдкор” футбол мактабининг 2006 ва 2008 йилларда таваллуд топган тарбияланувчилари ҳам иштирок этишмоқда.\nАкмал Рисқуллаев ва Абдумалик Рахимов мураббийлигидаги 2006 йилларда таваллуд топган футболчиларимиз мусобақада иккита – “Бунёдкор-А” ва “Бунёдкор-Б” жамоалари номи остида иштирок этишмоқда. “Бунёдкор-А” футболчилари биринчи турда Москванинг “Мактаб-1208” жамоаси дарвозасига жавобсиз 15та гол уришди. “Бунёдкор-Б” вакиллари эса Кишинёвнинг “Спарта” клубидан 2:0 ҳисобида устун келишди.\n2-турда ҳам вакилларимиз ғалаба қозондилар. Акмал Рисқуллаев бошчилигидаги “Бунёдкор-А” футболчилари Молдованинг “Дачия” жамоасини 6:2, Абдумалик Рахимов мураббийлигидаги “Бунёдкор-Б” вакиллари Болгариянинг “Роз-Долина” жамоасини 2:1 ҳисобида мағлубиятга учратди.\nУчинчи турда ҳам вакилларимиз юз фоизли кўрсаткични қайд этишди. “Бунёдкор-А” Варнанинг “Олимпик”ини 11:1, “Бунёдкор-Б” эса Софиянинг “Ферион” жамоасини 4:2 ҳисобида доғда қолдиришди.\n2008 йилда таваллуд топган футболчилар ўртасидаги мусобақада жами олтита жамоа иштирок этмоқда. Ҳар бир жамоа бир-бирлари билан биттадан ўзаро ўйин ўтказади. Шундан сўнг, энг кўп очко жамғарган жамоа мусобақа ғолиби деб эълон қилинади. “Бунёдкор” ушбу ёш тоифасида ҳам иккита жамоа билан иштирок этмоқда. Ҳозирча Абдужаббор Маъруфалиев ва Фурқат Самегов мураббийлигидаги футболчиларимиз муваффақиятли иштирок этишмоқда. Дастлабки турда “Бунёдкор-А” ва “Бунёдкор-Б” жамоалари ўзаро баҳс олиб боришди. Унда “А” жамоа вакиллари 4:0 ҳисобида устун келдилар.\nИккинчи турда “Бунёдкор-А” мезбонлар “Олимпик” жамоасини 15:0 ҳисобида мағлубиятга учратди. “Бунёдкор-Б” жамоаси эса Софиянинг ЦСКА клуби тарбияланувчилари билан жангавор дуранг 3:3 ҳисоби қайд этишди.


ДСҚ солиқ тўловчиларга ЭҲФни белгиланган муддатларда тақдим этиш ва кўриб чиқиш зарурлиги тўғрисида огоҳлантириш йўллади . Хатда: а) объектив, узрли сабабларга кўра кечикканлар билан нима бўлиши; б) ушбу важларни қандай шаклда ва кимга тушунтириш аниқлаштирилмаган.\nСолиқ қўмитаси қатъий 489-сон ВМҚ доирасида ҳаракат қилмоқда. Хабарномада жорий йилнинг декабридан бошлаб дастур товарлар ва хизматлар реализация қилинган календарь ойдан кейинги ойнинг 10 кунидан кейин тақдим этилган ЭҲФларни қабул қилмаслиги айтилган. Ушбу техник ечимни солиқ идораси ноябрда қўллашга ҳаракат қилган, бироқ солиқ тўловчиларнинг кўп сонли шикоятлари туфайли ўтиш кечиктирилган эди. Мана унга яна қайтилди. Buxgalter.uz тахмин қилишича, иккинчи марта “ортга қайтиш” бўлмайди: норма мавжуд, норма қабул қилинган – уни ижро этиш лозим. Ёки – агар дастлаб унда ниманидир инобатга олишмаган бўлса, НҲҲга тузатишлар киритиш лозим.\nГап қуйидаги муддатлар ҳақида бормоқда:\n14.08.2020 йилдаги 489-сон ВМҚга 2-иловадаги норма\nҳисобварақ-фактура календарь ойнинг сўнгги кунида мазкур ой давомида жами етказиб берилган товарлар (кўрсатилган хизматлар) ҳажми бўйича бир марта тақдим этилади.\nБунда, ҳисобварақ-фактура товарлар (хизматлар) реализация қилинган ойдан кейинги ойнинг 10 кунига қадар, товарлар (хизматлар) реализация қилинган ойнинг охирги кунидаги сана билан тақдим этилади\nҳисобварақ-фактура ҳар бир календарь ойнинг охирги куни тақдим этилади. Бунда, ҳисобварақ-фактура хизматлар реализация қилинган ойдан кейинги ойнинг 10 кунига қадар, хизматлар реализация қилинган ойнинг охирги кунидаги сана билан тақдим этилади\nТоварлар (хизматлар) ҳисобварақ-фактура тақдим этмаган ҳолда реализация қилинганда:\nкўрсатилган коммунал хизматлар, алоқа хизматлари учун банк орқали бухгалтерия ҳисобини юритишда асос бўлиб хизмат қилувчи бирламчи ҳужжатлар қўллаган ҳолда тўловлар амалга оширилганда\nҳар календарь ой якуни билан бир марта умумлаштирилган ҳолда бир томонлама электрон ҳисобварақ-фактурани шакллантиради. Умумлаштирилган ҳолдаги бир томонлама электрон ҳисобварақ-фактура товарлар (хизматлар) реализация қилинган календарь ойдан кейинги ойнинг 5 кунига қадар, товарлар (хизматлар) реализация қилинган календарь ойнинг охирги кунидаги сана билан шакллантирилади\n- Хабарномада 2020 йил декабрдан бошлаб 10 санадан кейин ЭҲФни юборишнинг имкони йўқлиги ҳақида аниқ айтилган. Мен бу ҳақда айтиб ўтганман ва илгаригидек, бундай қатъий ёндашув муаммоларга олиб келади, деб ҳисоблайман. Турли субъектив ёки объектив сабабларга кўра, солиқ тўловчиларга ЭҲФни шакллантириш ва жўнатиш имкониятини бериш зарур. 489-сон ВМҚда назарда тутилган муддатларни бузганлик учун жавобгарлик чораларини (маъмурий ёки молиявий) қонунчиликда назарда тутиш ва кейинчалик айбдор тарафга қўллаш лозим.\nДекабрда барибир қатъий техник чекловлар жорий қилиниши ҳолати учун Гулнора ЭРГАШЕВА бухгалтерларга ҳозирданоқ иш графигини шундай тарзда режалаштиришни тавсия қиладики, унга мувофиқ ҳисобварақ-фактураларни ўз вақтида тақдим этиш мумкин бўлсин. Декабрга қадар НҲҲга ўзгартиришлар ва қўшимчалар киритишга улгуришлари амри маҳол, бусиз ЭҲФни тақдим этишга улгурмаганларни буткул ноаниқликлар кутади.\nШунингдек, хабарномада 489-сон ВМҚга 2-илованинг 63-бандида назарда тутилган нормаларга риоя қилиш зарурлиги эслатиб ўтилади. Унга асосан етказиб берувчи томонидан тақдим этилган ЭҲФ 10 кун давомида тасдиқланиши ёки сабаблари кўрсатилган ҳолда рад этилиши керак. Ушбу нормага биноан (ҳисобварақ-фактураларни тақдим этиш муддатлари тўғрисидаги нормалардан фарқли ўлароқ) унга риоя қилинмаганда нима рўй бериши тушунарли: белгиланган муддатда кўриб чиқилмаган ҳисобварақ-фактуралар маъқулланган деб эътироф этилиши керак.\nИлгари «Янги технологиялар» ИАМ бош мутахассиси Нодир МУҲАММАДОВ ушбу норма 1 ноябрдан бошлаб техник жиҳатдан амалга оширилишини тушунтирган эди. ЭҲФ тақдим этилган пайтдан эътиборан 10 кунлик муддат ўтгач, сотувчида “Бекор қилиш” тугмаси, сотиб олувчида – “Рад этиш” тугмаси ўчирилади. Сотиб олувчи фақат бундай ҳисобварақ-фактурани тасдиқлаши мумкин. Бунда бундай ЭҲФлар бўйича сумма автоматик тарзда ҳисоботларда ва солиқлар ҳисоб-китобларида акс эттирилади.\nАгар экспорт хизматларини реализация қилиш жойи Ўзбекистон ҳисобланмаса, ҚҚС бўйича ҳисобот қандай топширилади


Мақола топилди: 33 та\n2. Хитой туфайли трансфер харажатлари 2016 йилда рекорд сумма - 4,8 млрд. долларга етди\nХитойда футболга бўлган қизиқишнинг ортиши, дунё футболини ағдар-тўнтар қилиб юборди, десак муболаға бўлмайди. Чин юртида футболчиларга оламшумул маош таклиф этилмоқда. Жаҳон юлдузларини сотиб олиш учун ҳам пул аялмаяпти.\n3. Мирзиёев Хива, Янгиариқ, Боғот туманларидаги 6 та лойиҳа билан танишди\nШавкат Мирзиёев Паҳлавон Маҳмуд мақбараси зиёрат қилди ва Хоразм Маъмун академиясига ташриф буюрди.\n4. Жовли ХУШБОҚ: Ўзбекистон Ёзувчилар уюшмаси раиси Муҳаммад Али диққатига\n5. Озодбек ва 300 аскар!\n6. Порошенкодан янги "қўшиқ": Украина НАТОга кириш учун референдум ўтказади\n7. Дунёнинг машҳур хоккейчиси АҚШ фуқаролигидан воз кечди!\nЮлдуз хоккейчи ўзининг АҚШ фуқаролигидан воз кечиш сабабини айтиб ўтиришни лозим кўрмади.\n8. Исҳоқхон Ибратнинг аждодлари ва авлодлари\n9. Мирзиёев фаол аёлларни шахсан табриклади, Зулфия мукофоти соҳибаларига юксак мукофотни тақдим этди\n10. Қуш уясида кўрганини қилади ёҳуд «Башаранг қурсин, ҳадеб пул сўрайверасанми?»\nХаёл билан бўлиб таниш дарвоза олдига келганимни ҳам сезмабман. Эшик очиқлигини кўриб, ичкарига йўналдим. Шу пайт ичкаридан она билан боласининг ўртасидаги можарога дуч келдим. Бирпас нима қиларимни билмай тўхтаб қолдим. Уларнинг гаплари аниқ-тиниқ қулоғимга кирарди.\n11. Схема ўрнига қўшқатор. Наманган 2017 йилда пахта режасини бажаради!\nЧигит экишни 20 мартдан бошлаб 10 апрелда тугатиш кўзда тутилган. Айни кунларда вилоятда режадаги 47 минг 561 гектар майдонга пушта олиш ва яхоб бериш, 37 минг гектарга яқин ўз намига экиладиган контурларда тупроқ намлигини сақлаб туриш учун бороналаш ишлари қизғин давом этмоқда.\n12. Абдулла Орипов ҳаёт бўлганларида 21 март куни 76 баҳорни қаршилар эдилар...\n13. ШЕЪРИЯТ ГАМЛЕТИ!\nОна фарёди! Ҳар қандай юракни ларзага солади. Сардор ниманидир айтишга қийналди. Қўшнисининг фарзандлари Россияда эмас, террордай бало чангалида эканлигини айтолмади. Афсус, икки гўдак қалби оппоқ эди.


КАФИЛЛИК ХАТИ - Ўзбекистон овози газетаси\nҲаёт шиддат билан ўзгараётган бугунги кунда амалиётга янгича ҳуқуқий механизмлар жорий этилмоқда. Ёшлар иттифоқи марказий ва ҳудудий кенгашлари ваколатининг кенгайтирилгани улар ижтимоий ҳаётга фаол аралашувига имкон бермоқда. Айниқса, билиб-билмай жиноят йўлига кириб қолган ёшларни тўғри йўлга қайтариш, бандлигини таъминлаш бўйича қатор ишларни амалга оширмоқда. Маълумотларга кўра, 2018 йилда умумий ҳисобда Наманган вилоят, шаҳар ва туман судлари томонидан 1414 жиноий иш кўриб чиқилган. Ушбу жиноий ишларнинг 1300дан ортиғи 14-30 ёшгача бўлган йигит-қизлар томонидан содир этилган.\n— Ўзбекистон Ёшлар иттифоқи вилоят кенгаши йил давомида турлича кўринишдаги жиноят содир этгани учун жавобгарликка тортилган 103 нафар йигит-қизни жазодан сақлаб қолиш ёки жазосини енгиллаштириш учун белгиланган тартибга мувофиқ вилоят, шаҳар ва туман судларига «Кафиллик хати» тақдим этди, — дейди Ёшлар иттифоқи Наманган вилоят кенгашининг юристи Жасур Ҳасанов. — Бунда албатта, содир этилган жиноятнинг оғир ва енгиллиги ҳисобга олинди. Афсусланарли томони шуки, жиноятга қўл урган ёшларнинг аксари туппа-тузик оилалар фарзандларидир. Уларнинг жиноят йўлига кириб қолишларига тажрибасизлиги, ўз ҳатти-ҳаракатларининг оқибатини ўйлаб кўришмаганлиги сабаб бўлган.\nМисолларга мурожаат қилайлик. Учқўрғонлик Муроджон Садриддинов 1992 йилда туғилган. Дўстларидан бирининг тўйига боришни маслаҳатлашиш учун синфдошлари билан учрашади, спиртли ичимлик ичади ва унинг таъсирида тенгдошларидан бирига оғир тан жароҳати етказади.\nЖиноят кодексининг 104-модда 1-қисми билан айбланган Муроджон 4 йилга озодликдан маҳрум қилиниши керак эди. Ўзининг қаттиқ пушаймонлиги ҳамда Ёшлар иттифоқи вилоят кенгашининг кафилликка олиши билан унга нисбатан жазо чораси енгиллаштирилди.\nНоринлик 20 ёшли Мохпар эса қўшни хонадонлардан бирига кириб, ҳеч ким йўқлигидан фойдаланиб, пул ва қимматбаҳо буюмларни ўғирлаган. Жиноят кодексининг 169-модда 2-қисми г банди билан айбли деб топилган Мохпар Ёшлар иттифоқи вилоят кенгаши кафиллиги билан жазодан озод этилди.\nКосонсойлик Муҳаммаджон Ҳамитов 26 ёшда. «Наманганкимёсавдо» МЧЖга қарашли 1-савдо шахобчасида мудир вазифасида ишлаётганди. Аммо унинг ҳисоб-китобни пухта юритмаслиги панд берди. Назорат текшируви жараёнида дўкондан 27 миллион сўмлик камомад аниқланди. Муҳаммаджон ЖКнинг 167-моддаси 2-қисми б.г бандлари билан айбли топилди. Бироқ Муҳаммаджон камомадни тўла қоплагани, муқаддам судланмагани ва ўз қилмишидан пушаймонлиги инобатга олинди. Ёшлар иттифоқи вилоят кенгашининг кафиллиги билан суд унга жарима жазосини қўллади.\nМаълумки, жиноятга жазо муқаррар. Шу ўринда бир фикрни айтишга тўғри келади. Кафилликка олиш асосида тарбиявий таъсир чоралари кўрилади, албатта. Аммо ёшларимиз бу меҳр-оқибат, бағрикенгликдан хулоса чиқариб олишлари керак.


“Баъзи банкларда оддий инсоннинг болаcига таълим кредити берилмасмиш…” ёхуд таълим кредити изидан – Bong.uz\n“Баъзи банкларда оддий инсоннинг болаcига таълим кредити берилмасмиш…” ёхуд таълим кредити изидан\njamiyat Oktabr 8, 2021 1 min read\n688 total views, 17 views today\nМен учун пойтахтда, яъни олис шаҳарда ўқиш катта орзу эди. Орзуларимни мақсадга айлантириш учун тинимсиз ҳаракат қилдим. Ризқим шу Тош шаҳарга ҳам сочилган экан. Бугун талабаман. Катта шаҳарда ўқиш, яшаш осонмаслигини, орзулардек ҳаёт бўлмаслигини тушуняпман. Айниқса, турар-жой муаммоси ҳақида сўз очсам, эҳее, тонггача суҳбат қуришимизга тўғри келади. Аммо айтмоқчи бўлганим, бу эмас, контракт учун олмоқчи бўлган таълим кредит можароси.\nКарантин даври барчамиз учун оғир келди. Бу вақтда Абдулла Қаҳҳор таъбири билан айтганда, йўғон чўзилди, ингичка узиладиган бўлди. Оилавий шароитдан келиб чиқиб, контрактимни таълим кредити асосида тўламоқчи бўлиб, маҳалламиздаги Агробанкнинг филиалига мурожаат қилдим. Бошлиқ ўринбосари бўлмиш ака 14 фоиздан кредит беролмаслигини, бунинг учун таълимга ажратилган пуллар ҳисобида йўқлигини ҳар хил баҳоналар билан тушунтиришга уринди. Мен банкнинг турли найрангларини ҳали бошидан ўтказмаган содда, ёш қизчамасми гапларига чиппа-чин ишондим. Шунда ҳам ортга қайтишни истамас, нима қилиб бўлса ҳам кредит олиш умиди билан ўйланиб турганимда кўзимга ҳеч ҳам эшигидан хатлаб ўтмаган “Халқ қабулхонаси” аталмиш бино кўриниб қолди.\nУ ерда ариза ёзиб қолдирдим. Халқ қабулхонасида ўтирган амаки яхши одам экан. Йўл-йўриқ кўрсатиб, кредит олишга имконият борлигини тушунтирди. Хурсанд бўлиб, кафил қидира бошладим. Шу десангиз, шошган дамда ёнингда турган нарса кўзингга кўринмайди деганидек, ҳеч бир инсон кафил бўлишга тўғри келмайди-да. Баъзиларнинг номида кредити бўлса, баъзиларининг “олийжаноб” эрлари рухсат бермасмиш. Ҳаш-паш дегунча, 1 октябрь, яъни таълим кредитини бериш муҳлати ҳам тугади. Мен эса ҳануз кафил тополмадим. Барча айбни ўзимга юклаб чекинишга ва уйдагиларим қийналиб бўлса ҳам тўлашига кўнишга мажбур бўлдим.\n2021 йил 3-курсим учун контракт тўлаш ҳақида бош қотирдим. Бу сафар аниқ кредит оламан деб кафилни эртароқ қидира бошладим. Дуоларим ижобат бўлибми, юртбошимизнинг таълим олиш имкониятларини кенгайтиришга доир қарори қабул қилинди. Буни кўриб, гўдакка ширинлик бергандек севиндим. Севинчимдан ичимга ҳам сиғмасдим. Қувонарлиси, кафил аталмиш “фариштам” топилди. Ҳаттоки, мен ўқишда бўлганим учун ўрнимга банкка бориб керакли ҳужжатларни ҳам суриштирди. Ҳаммаси энди ҳал бўлади, деб ўйлаганимда, мен аҳмоқ банкларнинг қуйи бўғинида ўтирганлар қарорни тўлақонли тушунади ва осонликча пул чиқаради, деб чучварани хом санабман. Эндиги баҳонаси ота-онаси ёки васийга олган шахс давлат идораларида ишлаши ёки талаба “Темир дафтар” да туриши шарт экан. Йўқса, оддий халқнинг боласи, оддий инсоннинг фарзанди кредит олиш тугул банкнинг остонасига бу масалада мурожаат қилишни хаёлига ҳам келтирмасмиш. Ваҳоланки, қарорда бундай жойи йўқ. “Таълим кредитини расмийлаштиришда ва уни қайтарилишида талабанинг доимий даромад манбаига эга бўлган оила аъзолари биргаликда қарз олувчи сифатида қатнашишга рухсат этилади”, дейилган. “Шарт” деб ёзилганда бошқа гап эди. Лекин мен саховатли инсонимни давлат ишида ишлайди, тўлолмасам, тўлайди, деб кўрга ҳассадай қилиб қўйганман-ку. Камига ўзларига ақли етмайдиган “ақлли” банк бошлиғи “турмушга чиқса, машмашалардан қутулади-ю, эри барчасини тўлайди ёки васийликка олишингиз мумкин” деганига ўлайми?! Бечора кафилим васийликка олиш ўйида нотариусга борган, улар “ўзимизча беролмаймиз,” дея туман халқ таълими бўлимига боришини айтган. Бўлимдагилар ёшим 18 дан ўтгани, шунинг учун бу масалада ёрдам беролмаслигини тушунтириб ҳокимиятга юборган. Ҳокимиятда ишлайдиганларнинг жавобини эшитиб, кула-кула ақлдан озай дедим. Нимамиш, васийликка олиши учун ақлим сал калтароқ бўлиши шарт экан. Ақли заиф бўлса, олий ўқув юртида ўқирдимми?!\nБу — бошимдан ўтказган воқеа. Давлат идораларидаги ишлаётганлар қачонгача оддий, сода халқни югуртиради? Мушкулимизни осон қилади, муаммомни ечиб беради деб уларга ишониб борганимиз хатоми? Яхшиямки, дунёда яхши инсонлар бор. Шунингдек, таълимни қўлловчи банклар ҳам. “Ипотека” банки муаммомнинг ечими бўлди. Ишим ҳал бўлганда ич-ичимдан хурсанд бўлдим, деб баралла айтолмайман. Яхшилик қилиш илинжида бир инсоннинг оёғидан қариб югургани хаёлимда саволлар кетидан саволларни туғдираверди. Ўз билими билан ўқишга кирган, аммо контракт тўлолмасдан қийналаётган оилаларни ўйлай бошладим. Биз каби яна нечтаси сарсон бўлиб, дарсларини қолдириб идорама-идора юрган экан?! Юртбошимизнинг “Давлат ташкилотлари халқ учун ишлайди”, деган сўзларининг акси қачонгача қуйи тизимда кўриниш бераверади?\nPrevious Миллатни жарликка етакловчи иллат


ДХХ Сурхондарёда ҳоким ёрдамчисини қўлга олди - xabar.uz\n10.03.2022 08:59 0 3052\nСурхондарё вилояти Жарқўрғон тумани ҳокимининг ёрдамчиси Б.Х. фуқародан 5,5 миллион сўмни фирибгарлик йўли билан олган вақтида ашёвий далиллар билан ушланди.\nҲоким ёрдамчиси Б.Х. эса унга маҳалла ҳудудидан стадион ва спорт мажмуаси қуриш учун «Е-аукцион» орқали туман ҳокимлиги захирасида бўлган 60 сотих ер майдонини танишлари орқали олиб беришда ёрдам бериши мумкинлигини айтиб, эвазига фуқародан 5 миллион 500 минг сўм пул талаб қилади.\nпорахўрлик ДХХ ҳоким ёрдамчиси


“Толибон” Афғонистонда демократик давлат қурадими? Ҳаракат вакили жавоб берди | Qalampir.uz\n“Толибон” Афғонистонда демократик давлат қурадими? Ҳаракат вакили жавоб берди\nОлам\t19 Август 16:52 12363\nАфғонистон демократик давлатга айланмайди, унда шариат қонунларига амал қилинади. Бу ҳақда “Толибон” вакили Воҳидулла Ҳошимий “Reuters” агентлигига маълум қилди.\n“Демократик тизим умуман бўлмайди, чунки унинг мамлакатимизда пойдевори мавжуд эмас”, дейди у.\nШунингдек, Ҳошимий мамлакатда сиёсий тизим ҳақида ҳеч қандай мунозара ўтказилмаслигини таъкидлаб, бу, аллақачон, аниқ бўлганини қўшимча қилган.\n“Шариат қонунларига амал қилинади, бори шу ”, дейди у.\nУнга кўра, Афғонистонда ҳокимият тузилмаси “Толибон” ҳукмронлигининг олдинги даври — 1996–2001 йиллардагига ўхшаш бўлади.\nМаълумот учун, Aфғонистон Мустақиллик куни – 1919 йилда Aнглия-Aфғонистон шартномаси имзоланиши муносабати билан 19 августда нишонланадиган миллий байрам. Бу битимга мувофиқ Буюк Британия ниҳоят Aфғонистон давлатининг мустақиллигини тан олган.\n25 Сентябрь 20:55 39902\n25 Сентябрь 09:33 29887\n26 Сентябрь 18:14 27846\n25 Сентябрь 22:43 26253


8 апрель, 2021, 14:25\nТеглар:Манчестер Сити | Эрлинг Холанд | Хосеп Гвардиола\nПеп армонда қолди...\n“Манчестер Сити” бош мураббийи Хосеп Гвардиола “Боруссия” ҳужумчиси Эрлинг Холанд трансфери бўйича ўз фикрини билдирди.\n- Холанд ёшига нисбатан ақлбовар қилмас натижаларни қайд этмоқда. 20 ёшда шунча гол урди. Рақамлар унинг қандайлигидан далолат бермоқда. Эрлинг чапдан, ўнгдан, қарши ҳужумдан ҳам гол уряпти. Фантастик ҳужумчи. Унинг зўрлигини кўр ҳам билади.\nЛекин клуб бир футболчи учун ҳалигача 100 миллион фунт сарфлашга рози бўлмаяпти. Балки келажакда бу масала ўз ечимини топар. Биз 10-15 йилга мўлжалланган кучли жамоа шакллантиришимиз керак. Бироқ, раҳбарияти бу трансферни амалга оширмасликка қарор қилди, - деди Гвардиола.\nХоланд жорий мавсумда жами 32 та учрашув ўтказиб, рақиблар дарвозасига 33 та тўп киритди ва жамоадошларига саккизта голли пас берди.


Самарқандда 863 та мактаб интернет тармоғига уланган. Қолганлари-чи? - zarnews.uz\nСамарқандда 863 та мактаб интернет тармоғига уланган. Қолганлари-чи?\nЁшларни маънавиятли, соғлом тафаккурли ва билимли қилиб тарбиялаш таълим муассасаларидан бошланади. Шу боис таълим ривожи, унинг сифатини таъминлаш учун кенг кўламли ислоҳотлар олиб борилаётир. Айниқса, халқ таълими тизимига катта эътибор қаратилаётгани ҳеч биримизга сир эмас. Соҳадаги янгиликлар билан танишиш ва ўзимизни қизиқтирган саволларга жавоб олиш мақсадида Самарқанд вилоят халқ таълими бошқармаси бошлиғи Зафар КАРИМОВ билан суҳбатлашдик.\n– Тез муддатларда вилоятимиздаги 278 та кам қувватли мактаблар тармоқ мактабларига айлантирилади, - дейди З.Каримов. - Шунингдек, 200 га яқин эски, пахса ва хом ғиштли биноларга эга мактаблар учун қўшимча бинолар қурилиб, 203 та мактаб филиалларидаги шароит босқичма-босқич яхшиланади ва тўлақонли мактабга айлантирилади. Шу билан бирга, сув таъминотида муаммоси бор 282 та, атрофи тўлиқ ўралмаган 661 та, ошхонаси, спорт зали, тиббий пунктлари бўлмаган мактаблардаги шароитлар яхшиланади. Компьютери йўқ мактабларга компьютерлар етказилиб, интернет тизими йўлга қўйилади.\n– Вилоятдаги нечта мактаб компьютер ҳамда интернет билан таъминланган ва бу борада қандай ишлар амалга ошириляпти?\n– Вилоятимизда 1214 та умумий ўрта таълим мактаби бўлиб, улардан 1053 таси компьютер билан таъминланган. 2019 йилда компьютерга эҳтиёжи бор мактабларга 387 та компьютер берилиши режалаштирилган.\nАйни пайтда 863 та мактаб интернет тармоғига уланган бўлса, қолган мактаблар алоқа сифати пастлиги сабабли бундай имкониятга эга эмас. Вилоятдаги 98 та умумий ўрта таълим мактаби оптик толали кабеллар орқали юқори тезликдаги интернет билан таъминлаган. 2020 йилгача Ахборот технологиялари ва коммуникацияларини ривожлантириш вазирлиги Самарқанд вилоят ҳудудий бошқармаси билан ҳамкорликда бу кўрсаткични 100 фоизга етказиш ишлари олиб бориляпти.\n– Ўзбекистон Республикаси Президентининг 2018 йил 14 августдаги “Нодавлат таълим хизматлари кўрсатиш фаолиятини янада ривожлантириш чора-тадбирлари тўғрисида”ги қарори асосида нодавлат таълим муассасалари (хусусий мактаблар) ташкил этишга ҳам алоҳида эътибор қаратилмоқда. Бу яхши, албатта. Чунки рақобат бор жойда ривожланиш бўлади. Нима деб ўйлайсиз, хусусий мактаблар бошқа мактаблардан нимаси билан фарқ қилади?\n- Нодавлат таълим муассасаларининг давлат умумтаълим мактабларидан асосий фарқи мазкур мактабларга ўқувчи-ёшлар пуллик хизмат асосида таҳсил олади. Бу турдаги муассасалар инновацион технологиялар асосида замонавий жиҳозланган бўлиб, ҳар бир бола билан индивидуал ишлаш учун шарт-шароит яратилган. Шунингдек, ўқувчилар эрталаб қабул қилинади ва кеч соат 17:00 га қадар мактабда бўлади. Бу вақт давомида уларга тегишли таомнома асосида уч маҳал овқат берилади.\nАйни пайтда Самарқанд шаҳрида 5 та ҳамда Каттақўрғон шаҳри, Иштихон ва Пайариқ туманларида 1 тадан шундай мактаблар бор. Афсуски, ёшлар орасида шундай имкониятлардан фойдаланмай, ўқишни ташлаб чет элга чиқиб кетаётганлари ҳам кузатиляпти.\n– Мактабни тугатмасдан қандайдир сабабларга кўра, ўқишдан кетган йигит-қизларга ҳам тез муддатда аттестат (шаҳодатнома) берилиши мумкинлиги ҳақида эшитяпмиз. Бу ҳақида батафсил маълумот берсангиз.\n– Тўғри, республика Халқ таълими вазирлигининг 2018 йил 15 ноябрдаги “Экстернат тўғрисидаги низомга ўзгартиришлар ва қўшимча киритиш ҳақида”ги буйруғига асосан, айрим сабабларга кўра умумтаълим мактабларида 9- ҳамда 11-синфни тугатолмай қолган фуқаролар экстернат тартибида ўқиб шаҳодатнома олиши мумкинлиги белгилаб қўйилди.\nБунинг учун умумий ўрта таълим дастурларини давлат таълим стандарти асосида 9-синф доирасида мустақил ўзлаштирган ва тегишли йилда 16 ёшга тўладиган ҳамда ундан катта ёшдаги фуқаролар, шунингдек, умумий ўрта таълим дастурларини давлат таълим стандарти асосида 11-синф доирасида мустақил ўзлаштирган ва тегишли йилда 18 ёшга тўладиган ҳамда ундан катта ёшдаги фуқаролар (фанлардан якуний давлат аттестацияси) топшириши керак.\nБу йил 9-синфни битирганлик бўйича маълумотга эга бўлмаганлар Самарқанд шаҳридаги 37-ИДУМ ҳамда 11-синф аттестатини олмаганлар 17-умумий ўрта таълим мактабидаги масъуллар билан учрашиб, ҳужжат топширади. Уларга мустақил уйга топшириқ берилади ва имтиҳонда яхши натижага эришганлар аттестатга эга бўлади.\nШу ўринда айтиш жоизки, мактабни битирганлик маълумотини олмоқчи бўлганлардан тиббий маълумотнома (086- форма), 3х4 ҳажмдаги сурат, ўзи ўқиган мактабдан маълумотнома (ўқиган мактабидан қайси синфгача ёки чораккача ўқиганлиги тўғрисида), ариза (мактаб директори номига), фуқаролик паспорти нусхаси талаб қилинади. Дарвоқе, 11-синф ҳужжатини олмоқчи бўлганлардан 9-синфни тугатганлик тўғрисидаги шаҳодатномасининг асли ва нусхаси сўралади.\n– Нима дейсиз, умумий ўрта таълим мактабларида ортиқча ҳужжатбозликлар кўпаймаяптими?\n– Кейинги йилларда мамлакатимизда ёш авлод таълим-тарбиясига, ўқитувчи ва мураббийларнинг жамиятдаги обрў-эътиборини, нуфузини оширишга давлатимиз раҳбари томонидан эътибор қаратилиб, сўнгги икки йил ичида соҳага оид 2 та қарор ва 1 та фармон қабул қилинди.\nУлардан келиб чиқиб, бугунги кунда педагог ходимларнинг обрўси оширилди, ўқитувчиларни мажбурий меҳнатга жалб қилиш ва ортиқча ҳужжатбозликларга чек қўйилди.\nЖумладан, ўқитувчилар кўп йиллардан буён юритиб келаётган ҳужжатлар сони 7 тадан 3 тага камайтирилди. Шунингдек, ўқитувчилардан дарс ва тўгарак машғулотларини ташкил этиш ҳамда синф журналини юритишдан ташқари бошқа педагогик юкламалар бўйича ҳисоботлар ва қўшимча маълумотлар талаб қилинмайди. Бу қатъий назоратга олинган.\n– Чекка ва тоғли ҳудудлардаги умумий ўрта таълим мактабларида фаолият олиб бораётган ўқитувчи-педагоглар учун имтиёзлар борми?\n– Ҳозирча аниқ бир имтиёз берилгани йўқ. Аммо имтиёзли тураржой ва автокредитлар бериш режалаштирилмоқда. Шу билан бирга, чекка ва тоғли ҳудудлардаги мактабларда умумий ўрта таълим мактабларида фаолият олиб бораётган педагогларга ойлик маошига устама бериш таклифи бўйича Вазирлар Маҳкамасига қарор лойиҳаси тақдим қилинган.\nМазкур имтиёзлар амалда қўлланиладиган бўлса, вилоятимизнинг чекка ҳудудларидаги мактабларда кадрларга бўлган эҳтиёж ҳам қондирилади.


Газета Норма маслахатчи / 2021 год / № 38 / Адвокат маслаҳати\nКўпинча лизинг компаниялари ёки лизинг олувчилар ҳуқуқлари лизинг битимлари бўйича контрагентлар томонидан бузилган бўлади. Муаммоларнинг сабаби – шартноманинг нотўғри ёки охиригача ўйланмаган шартлари. Лизинг олувчи учун – лизинг объектининг сифат хусусиятлари кўпроқ аҳамиятга эга, лизинг компанияси учун муҳими эса – лизинг олувчи томонидан тўловлар муддатини ўтказиб юборилиши ёки тўланмаслиги муаммоларига дуч келмаслик.\nЭҳтимолий муаммоларни шартномани тайёрлаш ва тузиш босқичида қандай олдини олиш ҳақида «Este Prime» АФ адвокати Александр Цой тушунтирди.\nЛизинг объектининг лозим даражада бўлмаган сифати\nБу ҳолда лизинг берувчи ва лизинг олувчининг ҳуқуқ ва жавобгарлигини белгилайдиган қоидаларнинг моҳияти қуйидагича. Агар лизинг объектини лизинг олувчи танлаган бўлса:\n• лизинг берувчи лизинг объекти сифати учун жавобгар бўлмайди;\n• лизинг олувчи сотувчининг ночорлиги ёки лизинг объектининг ундан фойдаланиш мақсадларига мувофиқ келмаслиги хавфига эга бўлади;\n• лизинг олувчининг ўзи сотувчига талабнома тақдим этиши керак, бироқ бунда лизинг объекти олди-сотди шартномасини бекор қилишга ҳақли эмас.\nБошқача айтганда: ўзингиз танладингизми, ўзингиз айбдорсиз, сотувчи билан ўзингиз келишиб олинг.\nЛизинг берувчи фақат лизинг объектини ва унинг сотувчисини ўзи танлаган тақдирда лизинг объектининг сифатига жавоб беради. Ёки – лозим даражада бўлмаган сифати унинг айбли ҳаракатлари (ҳаракатсизлиги) натижасида бўлса. Бунда «Лизинг тўғрисида»ги Қонун лизинг берувчининг айбли ҳаракатларини аниқлаштирмайди. Афтидан, айбдорлик масаласи Фуқаролик кодексининг умумий қисми ва лизинг объекти сотувчиси билан тузилган олди-сотди шартномаси (мажбуриятларни бажариш ва харидорнинг ҳуқуқларини амалга ошириш қисмида) тартибга солиниши назарда тутилади.\nЛизинг объектининг сифат хусусиятлари борасида низолар ва судлашишни олдини олиш учун лизинг битими тарафларига Қонуннинг олди-сотди шартномаси лизинг шартномаси кучга киришидан олдин ёки кейин, яъни – лизинг шартномаси тузилгандан кейин тузилиши юзасидан кўрсатмаларига риоя қилиш тавсия қилинади (Қонуннинг 14-м.).\nАмалиётда кўп лизинг компаниялари лизинг шартномаси тузилгунга қадар лизинг олувчининг молиявий-иқтисодий ҳолати тўғрисидаги бошқа ҳужжатлар жумласида лизинг объектининг сифат хусусиятларини кўрсатган ҳолда лизинг буюртмасини тўлдиришни талаб қилишади. Бироқ кейинчалик улар ушбу буюртмани лизинг шартномасига иловага қўшишмайди. Ўз навбатида лизинг олувчи сотувчи ва ўзи лизингга олишни истаётган мол-мулкнинг хусусиятларини яхши биламан деб ўйлаб, буюртмага юзаки қарашади.\nШундан кейин лизинг берувчи буюртмада кўрсатилган хусусиятларни кўрсатган ҳолда олди-сотди шартномасини тузади, сотувчидан мол-мулкни олади ва лизинг олувчига беради. Ҳуқуқий муносабатларнинг ушбу занжирида қаерда эътирозлар юзага келганда у лизинг олувчининг олдида жавоб берадиган лизинг берувчининг айбли ҳаракатлари юзага келиши мумкин?\nЛизинг битими алгоритми\nУмумий маънода ва Қонун мантиғи нуқтаи назаридан лизинг битими тарафлари ҳаракатларининг алгоритми тахминан қуйидагича бўлиши керак:\n1) потенциал лизинг олувчи лизинг берувчи томонидан талаб қилинган ҳужжатларни тақдим этган ҳолда лизинг буюртмасига алоҳида эътибор бериши керак. Унда лизинг объектининг барча сифат хусусиятларини майда тафсилотларигача батафсил таърифлаш зарур;\n2) лизинг шартномаси лойиҳасида лизинг объекти сифати учун жавобгарлик рўй бериши шартларини ёзиш зарур. Лизинг берувчига олди-сотди шартномасига спецификацияда ва қабул қилиш-топшириш далолатномасида лизинг буюртмасида кўрсатилган сифат мезонларини кўрсатиш мажбуриятини юклаш муҳим;\n3) агар битим шартлари маъқулланса, лизинг шартномаси тузилади, унга илгари лизинг олувчи томонидан тақдим этилган барча ҳужжатлар иловалар сифатида қўшилади. Шу жумладан – батафсил лизинг буюртмаси. Шартноманинг ўзида лизинг шартномасининг ижроси юзасидан тузилган бошқа шартномалар иловалар таркибига қўшилишини кўрсатиш зарур. Айнан: олди-сотди, суғурта, ускунани монтаж қилиш, ходимларни ўқитиш шартномалари ва ҳ. к.\nУшбу шартномаларни лизинг битими тарафлари ҳуқуқларини амалга ошириш учун иловалар таркибига қўшиш зарур;\n4) лизинг олувчи шартномага иловалар сифатида қуйидагиларга эга бўлиши зарур:\nа) олди-сотди шартномаси нусхаси – сотувчига талабномалар, шу жумладан – кафолатли хизмат кўрсатиш бўйича талабномалар тақдим этиш бўйича ўз ваколатлари чегарасини билиш учун;\nб) суғурта шартномаси – тарафларнинг бирида қуйидаги билимлар мавжуд эмаслиги натижасида суғурта товонига бўлган ҳуқуқни йўқотмаслик учун:\n• суғурта ҳодисалари рўйхати тўғрисида;\n• суғурта товонини тўлаш шартлари тўғрисида;\n• суғурта ҳодисаси юзага келганда лозим даражада хатти-ҳаракат тўғрисида.\nЛизинг берувчи ўз ҳуқуқларини ҳимоя қилиш ва потенциал лизинг олувчи томонидан унинг молиявий-иқтисодий ҳолати тўғрисида ҳаққоний бўлмаган маълумотлар тақдим этилиши натижасида зарарларнинг олдини олиш учун шартномага илова сифатида илгари тақдим этилган ҳужжатларга эга бўлиши зарур;\n5) олди-сотди шартномаси тузилгандан кейин лизинг берувчи лизинг объекти қийматини белгилайди, у бўйича уни лизинг олувчига эгалик ва фойдаланишга топширади. Объектни олишда лизинг олувчи унинг сифатини, бутлигини, унумдорлигини, қувватини ва бошқа сифатларини ўзининг лизинг буюртмаси билан солиштиради. Агар эътирозлар бўлмаса – уни ўз балансига қабул қилади;\n6) лизинг объектини топшириш билан бирга лизинг тўловлари жадвали тузилади. У ҳам лизинг шартномаси иловалари рўйхатига қўшилади ва унинг ажралмас қисми ҳисобланади.\nЎйлайманки, лизинг шартномаси тузишда бундай ҳаракатлар алгоритмига риоя қилинган тақдирда лизинг объектининг сифатига доир хатарлар энг паст даражада тушади.\nБундай вазиятда «Лизинг тўғрисида»ги Қонуннинг (кейинги ўринларда – Қонун) 11-моддасида қайд этилишича, лизинг берувчи «…лизинг олувчи томонидан ўз мажбуриятларининг жиддий равишда бузилишига йўл қўйилган тақдирда, агар лизинг шартномасида бошқача тартиб назарда тутилган бўлмаса, келгуси лизинг тўловларини тўлашни тезлаштиришни ёки гаров нарсасини ундириш учун назарда тутилган тартибда ундирувни лизинг объектига қаратган ва зарарни ундирган ҳолда шартномани бекор қилишни талаб этиш» ҳуқуқига эгадир. Мазкур тартиб ОХС Пленумининг «Лизинг муносабатларини тартибга солувчи қонун ҳужжатлари нормаларини иқтисодий судлар томонидан қўлланилишининг айрим масалалари ҳақида»ги қарорида (27.11.2015 й. 289-сон) келтирилган.\nҚонунда муаммони ҳал этишнинг икки варианти назарда тутилган кўринади: ёки келгуси лизинг тўловларини тўлашни тезлаштиришни ёхуд гаров нарсасини ундириш учун назарда тутилган тартибда ундирувни лизинг объектига қаратган ва зарарни ундирган ҳолда шартномани бекор қилишни талаб этиш.\nГаровга кўра қарздор гаров билан таъминланган мажбуриятни бажармаган тақдирда кредитор (гаровга олувчи) бу мажбурият бўйича ўз талаби гаровга қўйилган мол-мулкнинг қийматидан қаноатлантирилишига ҳақли бўлади. Бунда мол-мулк мажбурий тартибда очиқ савдоларда ёхуд бевосита сотиш, кредитга, лизингга, ижарага бериш, бўлиб-бўлиб тўлаш ёки бошқа битимлар бўйича сотиш орқали реализация қилинади. Ҳа қандай ҳолатда лизинг берувчи гаровга қўйилган мол-мулкни (лизинг объектини) ололмайди. Буни ОС Пленумининг «Фуқаролик кодексини татбиқ қилишда суд амалиётида вужудга келадиган айрим масалалар тўғрисида»ги қарори (24.09.1999 й. 16-сон) ҳамда ЎзР ОС ва ОХС қўшма Пленумининг «Кредит шартномаларидан келиб чиқадиган мажбуриятлар бажарилишини таъминлаш тўғрисидаги фуқаролик қонун ҳужжатларини қўллашнинг айрим масалалари ҳақида»ги қарори (22.12.2006 й. 13/150-сон) яна бир бор тасдиқлайди. Уларда айтилишича, амалдаги қонунчиликда гаров нарсаси ҳисобланган мол-мулкни гаровга олувчининг эгалигига бериш мумкинлиги назарда тутилмаган ҳамда бундай беришни назарда тутувчи ҳар қандай битимлар ҳақиқий эмас деб ҳисобланади.\nЯъни «...гаров нарсасини ундириш учун назарда тутилган тартибда ундирувни лизинг объектига қаратган...» ибораси охир-оқибатда гаров нарсаси сифатида лизинг объектини очиқ савдоларга чиқариш орқали сотилишига олиб келади. Шу боисдан шундай хулосага келинадики, лизинг берувчида лизингга олувчи томонидан лизинг тўловлари муддати кечиктирилган ёки тўланмаган тақдирда фақат биргина ҳуқуқ – пул маблағларини олиш ҳуқуқи мавжуд бўлади. Ушбу ҳуқуқ лизинг тўловларини муддатидан олдин ундириш ёки лизинг объектини қайтариб олиш орқали амалга оширилади, шунингдек лизинг объекти очиқ савдоларда сотилганидан кейин лизинг берувчи пул маблағларини олиши мумкин бўлади.\nҚонунга ҳамда Фуқаролик кодексининг 597-моддасига ўзгартиришлар 2019 йил октябрда шошилинч қабул қилинган деб ўйлаймиз, улар лизинг объекти «тақдири» қисмида лизинг муносабатларини тартибга соладиган бошқа қонун ҳужжатларига зиддир. Хусусан, Солиқ кодексининг 249-моддаси 2-қисми, 6-сон БҲМСнинг 37-банди, Ижарага оид операцияларни бухгалтерия ҳисобида акс эттириш тартиби тўғрисидаги низомнинг (АВ рўйхат рақами 1961, 1.06.2009 й.) 18-банди – уларнинг ҳаммасида лизинг объектининг қайтарилиши назарда тутилади. Қонуннинг 12-моддасида ҳам лизинг шартномаси бекор қилинганда лизинг олувчи лизинг объектини лизинг берувчидан қандай ҳолатда олган бўлса, шундай ҳолатда, нормал эскириш ва тарафларнинг келишувида шартлашилган ўзгаришларни ҳисобга олган ҳолда қайтариши шартлиги айтилган.\nАфсуски, бундай низолар бўйича ягона суд амалиёти ҳам мавжуд эмас, кўпинча биринчи инстанция судлари ва Олий суд томонидан қабул қилинган қарорлар бир-бирига зид бўлади.\nХалқаро ҳуқуқ, хусусан Халқаро молиявий ижара тўғрисидаги Конвенция (UNIDROIT) (Оттава, 28.05.1988й., Олий Мажлиснинг 28.05.2000 йилдаги 84-II-сон қарори, ЎзР учун 1.02.2001 йилда кучга кирган), кўриб чиқилаётган ҳуқуқий муносабатларни қуйидагича тартибга солади.\nЛизингга олувчи томонидан мажбуриятлари бузилган тақдирда лизинг берувчи тўланиши лозим бўлган даврий тўловларни фоизлари билан ва зарарлар қопланган ҳолда тўланишини талаб қилишга ҳақли. Лизинг олувчи томонидан ўз мажбуриятларининг жиддий равишда бузилишига йўл қўйилган тақдирда, агар бу лизинг шартномасида назарда тутилган бўлса, лизинг берувчи келгуси даврий лизинг тўловларини муддатидан олдин тўлашни талаб этишга ҳақлидир. Ёки лизинг шартномасини бекор қилиши ва бундан кейин эса:\nа) лизинг объектига эгаликни тиклаши; ҳамда;\nб) зарарларни лизинг олувчи лизинг шартномасини унда кўрсатилган шартларга мувофиқ бажарганда лизинг берувчи қандай сумма олиши лозим бўлса, шундай миқдорда қоплашни талаб қилиши мумкин (Конвенциянинг 13-м.).\nБизнинг шароитда халқаро стандартлар қўлланилганда лизинг олувчи томонидан ўз мажбуриятларининг жиддий равишда бузилишига йўл қўйилган тақдирда, лизинг берувчи:\n• шартномани бекор қилишга;\n• лизинг объектини олиб қўйишга;\n• зарарлар таркибида фоизли даромад кўринишида бой берилган фойдани ҳамда лизинг объектидан фойдаланилган давр учун муайян тўловни ҳам ундириб олишга ҳақли.\n«Инвестициялар ва инвестиция фаолияти тўғрисида»ги Қонунда кўрсатилишича, Чет эллик инвесторларга ҳамда чет эл инвестицияларига адолатли ва тенг ҳуқуқли режим тақдим этилади. Бундай режим қуйидаги режимлардан ноқулайроқ бўлиши мумкин эмас:\n• Ўзбекистон Республикаси халқаро шартномаларида белгиланган режим;\n• Ўзбекистон юридик ва жисмоний шахслари томонидан амалга ошириладиган инвестициялар учун режим (46-м.).\nЛизинг бўйича халқаро стандартлар тахминан Конвенциядаги шартлар бўйича миллий қонунчиликка имплементация қилиниши лозим эди. Бироқ бундай бўлмади, ва лизинг берувчининг мулкчилик ҳуқуқини амалга оширишда жиддий равишда бузилишига ва уларни ҳимоя қилиш имкониятининг чекланишига сабаб бўлди.\nЛизинг тўловлари муддатини ўтказиб юбориш ёки тўламаслик\n«Лизинг тўғрисида»ги Қонунда лизинг олувчи томонидан лизинг тўловлари муддати ўтказиб юборилганда ёки тўланмаганда лизинг берувчининг ҳуқуқлари ва лизинг олувчининг жавобгарлиги бўйича бир бирига зид нормалар мавжуд (Қонуннинг 11, 12-м.).\nАфсуски, шунга ўхшаш низолар бўйича ягона суд амалиёти мавжуд эмас. Кўпинча биринчи инстанция суди сингари, Олий суд ҳам лизинг объектини талаб қилиб олиш қисмида бир бирига зид қарорлар қабул қилишади. Қонунчиликда зиддиятлар мавжуд бўлган бир шароитда битим тарафлари қандай йўл тутишлари лозим?\nЛизинг берувчига тавсиялар\nАгар сиз лизинг олувчи томонидан мажбуриятларнинг жиддий бузилишида лизинг тўловларини муддатидан олдин тўлаш талаби ҳуқуқидан воз кечган бўлсангиз, лизинг шартномасини тузиш чоғида «Лизинг тўғрисида»ги Қонуннинг 12-моддасига ҳавола берган ҳолда лизинг объектини қайтариш (талаб қилиб олиш) шартларини ёзинг.\nШартнома матнида ва агар иш суд муҳокамасигача борса, лизинг олувчи томонидан ўз мажбуриятлари жиддий бузилган тақдирда даъво аризасида ҳеч қачон:\n• қуйидаги иккита талабни бир вақтда қўйманг: 1) зарарларни қоплаган ҳолда шартномани бекор қилишни; 2) ундирувни лизинг объектига қаратиш ва барча лизинг тўловларини муддатидан олдин ундиришни;\n• шартномани бекор қилиш талабини баён этган ҳолда, лизинг тўловлари бўйича ҳосил бўлган қарздорликни, харид тўлови муддатини ўтказиб юборганлик учун пеня ва ундирувни лизинг объектига қаратишни талаб қилманг.\nОлий хўжалик суди Пленумининг 289-сон Қарорида баён этилган позиция айни шундан иборат. Шунингдек, судда ишни кўриб чиқишда нафақат қонунчиликнинг юқорида баён этилган нормаларига, балки халқаро молиявий лизинг тўғрисидаги Халқаро молиявий ижара тўғрисидаги Конвенциясига (UNIDROIT) ҳам амал қилинг. Гарчи унда у ижарага берувчи ва ижарага олувчининг тижорат корхоналари турли давлатларда жойлашганда қўлланилади дейилган бўлсада, суд бунда норезидент бўлган лизинг олувчига лизинг объекти қайтариладиган, резидентга эса – қайтарилмайдиган вазиятнинг икки хиллигини эътиборга олиши ва ўзининг асосини бериши керак бўлади.


Чорвачилик иқтисодиётнинг муҳим соҳаси сифатида\nЧорвачилик иқтисодиётнинг муҳим соҳаси ...\nБундан асосий кўзланган мақсад чорвачиликнинг барча турларини ривожлантириш унинг техник базасини замон талабларига жавоб берадиган асбоб-ускуна, техник жиҳозлар ва наслли зотлар билан бойитишдан иборат. Бу борада хориждан тадбиркорларга наслли зотлар ва чорвачилик учун зарур бўладиган техник жиҳозлар олиб келинишида бир қатор имтиёзлар берилмоқда.\nЎзбекистон Республикаси Президентининг 2021 йил 3 мартдаги ПҚ-5017-сонли “Чорвачилик тармоқларини давлат томонидан янада қўллаб-қувватлашга доир қўшимча чора-тадбирлар тўғрисида”ги Қарори билан ички истеъмол бозорини гўшт, сут, тухум ва бошқа чорвачилик маҳсулотлари билан барқарор таъминлаш, чорвачилик, паррандачилик ва балиқчилик озуқа базасини кенгайтириш, ички ва ташқи бозорларда рақобатбардош маҳсулотлар ишлаб чиқаришни кўпайтириш мақсадида наслли чорва молларини хорижий давлатлардан импорт қилишда қўшилган қиймат солиғини тўлаш муддати 180 кунга узайтирилди. Берилаётган имтиёзлар нафақат чорва моллари, балки чорвачилик ҳайвонлари ва чорвачилик учун зарур бўлган 200 дан зиёд техник воситаларга ҳам қўшилган қиймат солиғини тўлаш муддати 180 кунга қадар узайтирилди. Бунинг натижасида тадбиркорлар томонидан хориждан олиб келинган чорвачилик ҳайвонларидан даромад олгунга қадар божхона тўловлари ундирилмай турилишини билдиради.\nФарғона вилояти божхона бошқармаси “Қўқон” ташқи иқтисодий фаолият божхона пости ходимлари томонидан ташқи иқтисодий фаолият соҳасида тадбиркорларга берилаётган имтиёзлар юзасидан мунтазам корхона ва ташкилотларга борилиб суҳбатлар ўтказилиши йўлга қўйилган. Боғдод туманида фаолият юритаётган “Ғофуржон деҳқон” жамиятига қарашли замонавий чорва комплекси ҳам айнан наслли гўшт ва сут йўналиши бўйича қорамолчилик билан шуғулланади. Тадбиркор томонидан наслли қорамолларни Австрия, Чехия ва Польша каби давлатлардан олиб келинган. Тадбиркор томонидан Чехия давлатидан олиб келинган наслли чорва молларининг навбатдаги партиясининг божхона кўриги ва расмийлаштирув жараёни ҳам айнан фермер хўжалигида тезкорлик билан ўтказилганлигидан мамнун. Бундан асосий мақсад эса хориждан бир неча кунлар давомида олиб келинган наслли чорва молларининг нест-нобудсиз тадбиркорлар томонидан қабул қилинишини таъминлашдан иборат.\nТашкил этилганига бир йилдан ошган мазкур хўжаликда ҳозирда Австрия ва Чехия давлатларидан келтирилган 700 дан зиёд наслли қорамоллар парвариш қилинмоқда. Лойиҳанинг иккинчи босқичида – жорий йил охирига қадар қорамоллар сонини 1 минг 500 тага етказиш, гўшт ва сутни қайта ишлаш линияларини ишга тушириш белгиланган. Лойиҳа доирасида Германиядан ҳам наслли қорамоллар ва Туркиядан сут ҳамда гўштни қайта ишлаш линияларини импорт қилишда божхона тўловларидан бериладиган имтиёзлар тушунтирилди.\nБожхона ходимларининг тадбиркорлар билан божхона қонунчилиги ва ундаги ўзгаришлар бўйича жойларда ўтказилаётган суҳбатлари келгусида уларнинг фаолиятидаги ижобий ўзгаришларга ўз ҳиссасини қўшади.


Ҳамёнбоп Nokia телефонларининг «Малика»даги нархлари (2017 йил 30 август) - Terabayt.Uz\nҲамёнбоп Nokia телефонларининг «Малика»даги нархлари (2017 йил 30 август)\nКатта ёшдаги кўпчилик телефон фойдаланувчилари учун энг қадрдон брендлардан бири, шубҳасиз, Nokia ҳисобланади. Гарчи смартфонлар даврига келиб, у биринчиликни бошқаларга бой бериб қўйган бўлса-да, ҳозирда яна бозорга қайтган.\nМазкур ном остида янги замонавий смартфонлар ишлаб чиқарилмоқда, шу билан бирга, бозорларда Nokia’нинг классик услубдаги – тугмачали телефонлари ҳам таклиф этилаётир. «Карвон кўп, ризқи бўлак», деганларидек, улар ҳам ўз харидорларини топмоқда.\nБиз бугун сизга Nokia’нинг айрим ҳамёнбоп телефонларига пойтахтимиздаги «Малика» савдо марказида қўйилаётган нархларни тақдим этмоқдамиз. Марҳамат, танишинг:\nNokia N3310 (2017) black\nNokia N230 black\nNokia N216 black\nИзоҳ: «Малика» дўконларидан қурилмаларни юқорида кўрсатилган нархларда сотиб олишингизга «Terabayt.Uz» сайти кафолат бермайди. Уларни қулай шартларда харид қилиш бўйича маслаҳатларни эса Telegram’даги @ghost_stranger профили ёки +998-97-773-44-12 телефон рақами орқали бизнинг менежеримиздан олишингиз мумкин. Илтимос, мурожаат этганингизда, сайтда берилган маълумотларни қайтадан сўраб овора қилманг, ўзингизнинг ва ўзгаларнинг вақтини қадрланг.


Давлат реестридан чиқарилган | 2003 йил | Адлия вазирлигининг ҳар ойда рўйхатга олиши ҳақида маълумот | Вазирликлар, давлат қўмиталари ва идораларнинг идоравий норматив ҳужжатлари рўйхати | Норматив-ҳуқуқий ҳужжатлар рўйхатлари | ЎзР КонунчилигиМаълумотлар тизими «Давлат реестридан чиқарилган» | NRM.uz\nЎзР Конунчилиги/ Норматив-ҳуқуқий ҳужжатлар рўйхатлари/ Вазирликлар, давлат қўмиталари ва идораларнинг идоравий норматив ҳужжатлари рўйхати/ Адлия вазирлигининг ҳар ойда рўйхатга олиши ҳақида маълумот/ 2003 йил/ Давлат реестридан чиқарилган\nтўғрисида 2003 йил учун\n1. Жисмоний шахслар томонидан импорт қилинадиган товарларни ҳисобга олиш ва сотиш қоидалари. Ўзбекистон Республикаси Молия вазирлиги, Давлат солиқ қўмитаси томонидан тасдиқланган (2002 йил 20 июнда 1150-сон билан давлат рўйхатидан ўтказилган).\nАдлия вазирининг 2003 йил 8 январда 1-мҳ-сон буйруғи билан реестрдан чиқарилди.\n2. Ноозиқ-овқат истеъмол товарларни юридик шахслар томонидан импорт қилинганда йиғим ундириш тартиби тўғрисида низом ва 1-сон ўзгартиришлар. Ўзбекистон Республикаси Молия вазирлиги, Давлат божхона қўмитаси томонидан тасдиқланган (2002 йил 2 августда 1163-сон, 2002 йил 3 октябрда 1163-1-сон билан давлат рўйхатидан ўтказилган).\nАдлия вазирининг 2003 йил 14 январда 2-мҳ-сон буйруғи билан реестрдан чиқарилди.\n3. Тери ва мўйна хом ашёсини сотиб олиш учун ҳисоб-китоб қилиш тартиби ва 1-сон ўзгартириш ва қўшимчалар. Ўзбекистон Республикаси Марказий банки бошқаруви томонидан тасдиқланган, "Ўзбекенгилсаноат" ассоциацияси томонидан келишилган (1999 йил 13 январда 592-сон, 2000 йил 21 августда 592-1-сон билан давлат рўйхатидан ўтказилган).\nАдлия вазирининг 2003 йил 14 январда 3-мҳ-сон буйруғи билан реестрдан чиқарилди.\n4. Ўзбекистон Республикаси банкларида асосий воситалар, номоддий активлар, кам баҳоли ва тез эскирувчи буюмлар ҳисобини юритиш тўғрисида йўриқнома. Ўзбекистон Республикаси Марказий банки бошқаруви томонидан тасдиқланган (2000 йил 18 мартда 912-сон билан давлат рўйхатидан ўтказилган).\nАдлия вазирининг 2003 йил 14 январда 4-мҳ, 5-мҳ, 6-мҳ-сон буйруқлари билан реестрдан чиқарилди.\n5. Ўзбекистон Республикаси ҳудудида табиий муҳитга ифлослантирувчи моддаларни чиқариб ташлаганлик (оқизиб юборганлик) ҳамда чиқиндиларни жойлаштирганлик учун бюджетга ва табиатни муҳофаза қилиш фондига тўланадиган тўловларни ҳисоблаб чиқариш ва тўлаш тўғрисида низом. Ўзбекистон Республикаси Молия вазирлиги, Давлат солиқ қўмитаси ва Давлат табиатни муҳофаза қилиш қўмитаси томонидан тасдиқланган (2002 йил 15 январда 1099-сон билан рўйхатдан ўтказилган).\nАдлия вазирининг 2003 йил 20 январда 9-мҳ-сон буйруғи билан реестрдан чиқарилди.\n6. Меъёридан ортиқ тайёр маҳсулот учун тўловни ҳисоблаб чиқариш ва бюджетга тўлаш тартиби тўғрисида йўриқнома. ЎзР Молия вазирлиги ва Давлат солиқ қўмитаси томонидан тасдиқланган (2000 йил 26 январда 886-сон, 2000 йил 3 майда 886-1-сон, 2000 йил 18 августда 886-2-сон билан давлат рўйхатидан ўтказилган).\nАдлия вазирининг 2003 йил 21 январда 11-мҳ-сон буйруғи билан реестрдан чиқарилди.\n7. "Ароқ ва коньяк маҳсулотлари ишлаб чиқарувчи корхоналар томонидан ушбу маҳсулотларга қўшимча икки фоиз акциз солиғини ҳисоблаш ва кўрсатилган маблағларни "Ўзмевасабзавотузумсаноат-холдинг" компаниясининг махсус ҳисобига ўтказиш тўғрисида низом. Ўзбекистон Республикаси Молия вазирлиги ва Давлат солиқ қўмитаси томонидан тасдиқланган (2001 йил 24 мартда 1020-сон билан рўйхатдан ўтказилган).\nАдлия вазирининг 2003 йил 22 январда 14-мҳ-сон буйруғи билан реестрдан чиқарилди.\n1. Ўзбекистон Республикаси ҳудудида ўз фаолиятини амалга ошираётган суғурта агентлари тўғрисида низом. Ўзбекистон Республикаси Молия вазирлиги томонидан тасдиқланган, Ўзбекистон Республикаси Меҳнат ва аҳолини ижтимоий муҳофаза қилиш вазирлиги томонидан келишилган (2000 йил 11 апрелда 918-сон билан давлат рўйхатидан ўтказилган).\nАдлия вазирининг 2003 йил 1 февралда 28-мҳ-сон буйруғи билан реестрдан чиқарилди.\n2. Хорижий инвестициялар иштирокидаги ишлаб чиқарувчи корхоналар даромад (фойда) солиғи ставкасига нисбатан пасаювчи коэффициент қўллаш тартиби. Ўзбекистон Республикаси Молия вазирлиги ва Давлат солиқ қўмитаси томонидан тасдиқланган (2000 йил 26 январда 882-сон билан давлат рўйхатидан ўтказилган).\nАдлия вазирининг 2003 йил 4 февралда 32-мҳ-сон буйруғи билан реестрдан чиқарилди.\n3. Қишлоқ хўжалиги корхоналари мулкини давлат мажбурий суғуртасига олиш юзасидан йўриқнома. Ўзбекистон Республикаси Молия вазирлиги томонидан тасдиқланган (1994 йил 1 мартда 24-сон билан давлат рўйхатидан ўтказилган).\nАдлия вазирининг 2003 йил 5 февралда 34-мҳ-сон буйруғи билан реестрдан чиқарилди.\n4. Давлат, қишлоқ хўжалик корхоналари, ширкат, жамоат ташкилотлари, деҳқон (фермер) ва ижарачи хўжаликларнинг қишлоқ хўжалик экинлари, ҳайвонлари, бинолари, иншоотлари, мол-мулки, фуқаролар мол-мулки нобуд бўлиши, вайрон бўлиши ҳамда шикастланишининг олдини олишга ва транспортдаги йўловчиларнинг хавфсизлигини таъминлашга қаратилган, суғурта бадалларидан ажратмалар ҳисобига маблағ билан таъминланадиган тадбирлар рўйхати. Ўзбекистон Республикаси Молия вазирлиги томонидан тасдиқланган (1994 йил 1 мартда 29-сон билан давлат рўйхатидан ўтказилган).\n5. Гаровга қўйилган мулкни мажбурий суғуртаси бўйича йўриқнома. Ўзбекистон Республикаси Молия вазирлиги томонидан тасдиқланган (1997 йил 29 апрелда 335-сон билан давлат рўйхатидан ўтказилган).\n6. Суғурта ташкилотларини рўйхатдан ўтказиш тартиби тўғрисида тушунтириш. Ўзбекистон Республикаси Молия вазирлиги томонидан тасдиқланган (1999 йил 21 майда 733-сон билан давлат рўйхатидан ўтказилган).\n7. Ўзбекистон Республикаси ҳудудида ўз фаолиятини амалга ошираётган суғурта ташкилотлари мансабдор шахсларини аттестациядан ўтказиш тартиби. Ўзбекистон Республикаси Молия вазирлиги томонидан тасдиқланган, Ўзбекистон Республикаси Меҳнат ва аҳолини ижтимоий муҳофаза қилиш вазирлиги билан келишилган (2000 йил 26 январда 884-сон билан давлат рўйхатидан ўтказилган).\n8. Маҳаллий солиқлар ва йиғимларни ҳисоблаб чиқариш ва бюджетга тўлаш тартиби тўғрисида йўриқнома. Ўзбекистон Республикаси Молия вазирлиги ва Давлат солиқ қўмитаси томонидан тасдиқланган (2002 йил 8 апрелда 1120-сон билан давлат рўйхатидан ўтказилган).\nАдлия вазирининг 2003 йил 16 февралда 38-мҳ-сон буйруғи билан реестрдан чиқарилди.\n9. Алоҳида турдаги тадбиркорлик фаолияти билан шуғулланаётган юридик ва жисмоний шахслар учун қатъий белгиланган солиқларни ҳисоблаб чиқариш ва тўлаш тартиби тўғрисида низом. Ўзбекистон Республикаси Молия вазирлиги ва Давлат солиқ қўмитаси томонидан тасдиқланган (2002 йил 5 сентябрда 1171-сон билан давлат рўйхатидан ўтказилган).\nАдлия вазирининг 2003 йил 16 февралда 39-мҳ-сон буйруғи билан реестрдан чиқарилди.\n10. Экология солиғини ҳисоблаб чиқариш ва тўлаш тартиби тўғрисида йўриқнома, 1, 2-сон ўзгартириш ва қўшимчалар. Ўзбекистон Республикаси Молия вазирлиги ва Давлат солиқ қўмитаси томонидан тасдиқланган (1998 йил 15 январда 394, 1999 йил 20 октябрда 394-1, 2000 йил 21 августда 394-2-сон билан давлат рўйхатидан ўтказилган).\nАдлия вазирининг 2003 йил 18 февралда 40-мҳ-сон буйруғи билан реестрдан чиқарилди.\n11. Суғурта назорати бўйича Давлат инспекцияси томонидан суғурта ташкилотлари фаолияти текширишларини ўтказиш тартиби тўғрисида йўриқнома. Ўзбекистон Республикаси Молия вазирлиги томонидан тасдиқланган (1999 йил 7 июнда 741-сон билан давлат рўйхатидан ўтказилган).\nАдлия вазирининг 2003 йил 28 февралда 50-мҳ-сон буйруғи билан реестрдан чиқарилди.\n1. “Давлат бюджети харажатларининг иқтисодий таснифи ва 2000 йил учун бюджет бланкларининг асосий кўрсаткичларини тасдиқлаш тўғрисида” Ўзбекистон Республикаси Молия вазирлигининг 1999 йил 9 декабрдаги 230-сон буйруғи.\nАдлия вазирининг 2003 йил 17 мартда 60-мҳ-сон буйруғи билан реестрдан чиқарилди.\n1. Ўзбекистон Республикаси маълумотлар узатиш тармоқларининг тармоқлараро уланишлари тўғрисида буйруқ ва 1-сон ўзгартиришлар. Ўзбекистон Алоқа ва ахборотлаштириш агентлиги томонидан тасдиқланган. (2001 йил 31 майда 1037-сон, 2002 йил 7 мартда 1037-1-сон билан давлат рўйхатидан ўтказилган).\nАдлия вазирининг 2003 йил 1 апрелдаги 76-мҳ-сон буйруғи билан реестрдан чиқарилди.\n2. Юридик шахс ташкил этмаган ҳолда тадбиркорлик фаолияти билан шуғулланаётган жисмоний шахсларнинг даромадидан қатъий белгиланган ҳажмларда олинадиган солиқни ҳисоблаб чиқариш ва тўлаш тартиби тўғрисида низом ва 1-сонли ўзгартиришлар. Ўзбекистон Республикаси Молия вазирлиги ва Давлат солиқ қўмитаси томонидан тасдиқланган (2001 йил 27 январда 1003-сон, 2002 йил 15 февралда 1003-1-сон билан давлат рўйхатидан ўтказилган).\nАдлия вазирининг 2003 йил 3 апрелдаги 77-мҳ-сон буйруғи билан реестрдан чиқарилди.\n3. Ишлаб чиқариладиган ва сотиладиган товарлар (ишлар, хизматлар) бўйича қўшилган қиймат солиғини ҳисоблаб чиқариш ва тўлаш тартиби тўғрисида йўриқнома, 1, 2, 3, 4, 5-сон ўзгартиришлар. Ўзбекистон Республикаси Молия вазирлиги ва Давлат солиқ қўмитаси томонидан тасдиқланган (1997 йил 29 декабрда 383-сон, 1999 йил 3 августда 383-1-сон, 1999 йил 28 декабрда 383-2-сон, 2000 йил 20 январда 383-3-сон, 2000 йил 11 апрелда 383-4-сон, 2001 йил 10 январда 383-5-сон билан давлат рўйхатидан ўтказилган).\nАдлия вазирининг 2003 йил 29 апрелдаги 91-мҳ-сон буйруғи билан реестрдан чиқарилди.\n4. Ишлар (хизматларни) экспорт қилишда қўшилган қиймат солиғини солиш тартиби тўғрисида тушунтириш. Ўзбекистон Республикаси Молия вазирлиги ва Давлат солиқ қўмитаси томонидан тасдиқланган (1999 йил 26 августда 805-сон билан давлат рўйхатидан ўтказилган).\n1. Ўзбекистон Республикаси божхона ҳудуди орқали олиб кириладиган истеъмол товарларининг рўйхати, 1, 2-сон ўзгартиришлар. ЎзР Макроиқтисодстат вазирлиги, Давлат божхона қўмитаси, Молия вазирлиги, Ташқи иқтисодий алоқалар вазирлиги томонидан тасдиқланган (2002 йил 25 сентябрда 1175, 2002 йил 1 ноябрда 1175-1, 2003 йил 21 февралда 1175-2-сон билан рўйхатдан ўтказилган).\nАдлия вазирининг 2003 йил 21 майдаги 96-мҳ-сон буйруғи билан реестрдан чиқарилди.\n1. Юкларни транспортда ташиш, газ, ёнилғи-мойлаш материалларини етказиб бериш учун Ўзбекистон Республикаси ичида ўзаро ҳисоб-китобларни амалга ошириш ва 2002 йилда Тожикистон Республикасининг давлат қарзи бўйича хизмат кўрсатиш тартиби тўғрисида низом. Ўзбекистон Республикаси Молия вазирлиги, Марказий банк томонидан тасдиқланган (2002 йил 1 майда 1133-сон билан рўйхатдан ўтказилган).\nАдлия вазирининг 2003 йил 10 июндаги 106-мҳ-сон буйруғи билан реестрдан чиқарилди.\n2. Пахта хом-ашёсини саноат йўли билан қайта ишлаш натижасида олинадиган пахта истеъмол ёғи, шелуха ва кунжарани хўжаликларга қайтариш тартиби тўғрисида низом. Ўзбекистон Республикаси Қишлоқ ва сув хўжалиги вазирлиги томонидан тасдиқланган (2002 йил 16 октябрда 1180-сон билан рўйхатдан ўтказилган).\nАдлия вазирининг 2003 йил 11 июндаги 107-мҳ-сон буйруғи билан реестрдан чиқарилди.\n3. Ўзбекистон Республикасининг қимматли қоғозлар бозорида ҳисоб-китоб-клиринг ташкилотлари тўғрисидаги вақтинчалик низом. Ўзбекистон Республикаси Давлат мулки қўмитаси ҳузуридаги Қимматли қоғозлар бозори фаолиятини мувофиқлаштириш ва назорат қилиш маркази томонидан тасдиқланган (1998 йил 31 июлда 461-сон билан рўйхатдан ўтказилган).\nАдлия вазирининг 2003 йил 16 июндаги 110-мҳ-сон буйруғи билан реестрдан чиқарилди.\n1. Олий ўқув юртларида тест ўтказиш тартиби тўғрисида йўриқнома. Ўзбекистон Республикаси таълим муассасаларига қабул қилиш бўйича Давлат комиссиясининг мажлис баёни билан тасдиқланган (2002 йил 25 июнда 1154-сон билан рўйхатдан ўтказилган).\nАдлия вазирининг 2003 йил 16 июлдаги 122-мҳ-сон буйруғи билан реестрдан чиқарилди.\n2. Қимматли қоғозлар билан биржадан ташқари битимларнинг ҳисоб регистри тўғрисида низом. Ўзбекистон Республикаси Давлат мулки қўмитаси ҳузуридаги Қимматли қоғозлар бозори фаолиятини мувофиқлаштириш ва назорат қилиш маркази томонидан тасдиқланган (1999 йил 20 апрелда 707-сон, 1999 йил 20 майда 707-1-сон, 2002 йил 18 апрелда 707-2-сон билан рўйхатдан ўтказилган).\nАдлия вазирининг 2003 йил 17 июлдаги 123-мҳ-сон буйруғи билан реестрдан чиқарилди.\n1. Таркибида 30 фоиз ва ундан ортиқ спирт бўлган ароқ ва бошқа алкоголь маҳсулотлари, шунингдек коньяк (бренди) ишлаб чиқарувчи корхоналар томонидан ушбу маҳсулотларга қўшимча акциз солиғини ҳисоблаш ва кўрсатилган маблағларни “Ўзмевасабзавотузумсаноат-холдинг” ХКнинг махсус ҳисобига ўтказиш тўғрисида низом. ЎзР Молия вазирлиги ва Давлат солиқ қўмитаси томонидан тасдиқланган (2003 йил 22 январда 1205-сон билан рўйхатдан ўтказилган).\nАдлия вазирининг 2003 йил 1 августдаги 126-мҳ-сон буйруғи билан реестрдан чиқарилди.\n2. Ўзбекистон Республикаси банк муассасаларида эмиссия-касса иши, пул тушумини инкассация қилиш ва бойликларни ташиш бўйича йўриқнома ва унга 1, 2-сон ўзгартиришлар. ЎзР Марказий банки томонидан тасдиқланган (1998 йил 21 декабрда 576-сон, 2000 йил 10 февралда 576-1-сон, 2001 йил 7 июлда 576-2-сон билан рўйхатдан ўтказилган).\nАдлия вазирининг 2003 йил 1 августдаги 129-мҳ-сон буйруғи билан реестрдан чиқарилди.\n3. Қимматли қоғозлар бозорида инвестицион институтлар фаолиятини лицензиялаш тўғрисида низом. ЎзР Давлат мулки қўмитаси ҳузуридаги Қимматли қоғозлар бозори фаолиятини мувофиқлаштириш ва назорат қилиш маркази томонидан тасдиқланган (1999 йил 13 январда 593-сон билан рўйхатдан ўтказилган).\nАдлия вазирининг 2003 йил 9 августдаги 134-мҳ-сон буйруғи билан реестрдан чиқарилди.\n4. Ўзбекистон Республикаси резиденти бўлган хўжалик юритувчи субъектларнинг товарлар, ишлар ва хизматларни етказиб бериш бўйича халқаро кўргазма (ярмарка) ва савдо (конкурс, ким ошди, тендер)ларда иштирок этиш жараёнини соддалаштириш чоралари тўғрисида қарор. ЎзР Марказий банки, Молия вазирлиги, Ташқи иқтисодий алоқалар агентлиги ва Давлат солиқ қўмитаси томонидан тасдиқланган (2002 йил 23 ноябрда 1191-сон билан рўйхатдан ўтказилган).\nАдлия вазирининг 2003 йил 12 августдаги 140-мҳ-сон буйруғи билан реестрдан чиқарилди.\n5. 2000 йилги пахта ҳосили толасининг марказлаштирилган экспортидан келиб тушадиган валюта тушумидан фойдаланиш тартиби тўғрисида низом. ЎзР Молия вазирлиги ва Ташқи иқтисодий алоқалар вазирлиги томонидан тасдиқланган. Ташқи иқтисодий фаолият Миллий банки ва “Ўзпахтасаноатсотиш” уюшмаси билан келишилган. (2001 йил 24 февралда 1011-сон билан рўйхатдан ўтказилган).\nАдлия вазирининг 2003 йил 22 августдаги 142-мҳ-сон буйруғи билан реестрдан чиқарилди.\n6. “Оддий аскарлар ва бошлиқлар таркибига кирувчи ҳарбий хизматчилар ва ҳарбий мажбуриятли шахсларнинг давлат мажбурий суғуртасини ўтказиш тартиби тўғрисида йўриқнома ва 1-сон ўзгартиришлар. ЎзР Молия вазирлиги томонидан тасдиқланган. ЎзР Мудофаа вазирлиги, Ички ишлар вазирлиги ва Миллий хавфсизлик хизмати томонидан келишилган (1994 йил 1 мартда 28-сон, 1997 йил 15 январда 28-1-сон билан рўйхатдан ўтказилган).\nАдлия вазирининг 2003 йил 29 августдаги 144-мҳ-сон буйруғи билан реестрдан чиқарилди.\n1. Божхона брокерлари ва декларантлари фаолияти тўғрисида низом, 1, 2-сон ўзгартиришлар. ЎзР Давлат божхона қўмитаси томонидан тасдиқланган (1998 йил 8 октябрда 495-сон, 2000 йил 16 декабрда 495-1-сон, 2001 йил 29 мартда 495-2-сон билан рўйхатдан ўтказилган).\nАдлия вазирининг 2003 йил 15 сентябрдаги 152-мҳ-сон буйруғи билан реестрдан чиқарилди.\n2. Тадбиркорлик субъектларини давлат рўйхатидан ўтказиш бўлимлари тўғрисидаги намунавий низом. ЎзР Адлия вазирлиги томонидан тасдиқланган (2001 йил 24 сентябрда 1069-сон билан рўйхатдан ўтказилган).\nАдлия вазирининг 2003 йил 27 сентябрдаги 161-мҳ-сон буйруғи билан реестрдан чиқарилди.\n3. Инвестиция институтлари фаолиятининг иқтисодий нормативлари тўғрисида вақтинчалик низом ва 1-сон ўзгартиришлар. ЎзР Давлат мулки қўмитаси ҳузуридаги Қимматли қоғозлар бозори фаолиятини мувофиқлаштириш ва назорат қилиш маркази томонидан тасдиқланган (1997 йил 9 сентябрда 364-сон, 2001 йил 5 сентябрда 364-1-сон билан рўйхатдан ўтказилган).\nАдлия вазирининг 2003 йил 30 сентябрдаги 164-мҳ-сон буйруғи билан реестрдан чиқарилди.\n1. Биржадан ташқари валюта бозорида операциялар ўтказиш тартиби тўғрисида низом. ЎзР Марказий банки томонидан тасдиқланган (1999 йил 15 мартда 672-сон билан рўйхатдан ўтказилган).\nАдлия вазирининг 2003 йил 27 ноябрдаги 180-мҳ-сон буйруғи билан реестрдан чиқарилди.\n1. Инструкция о порядке выдачи лицензий на производство бланков ценных бумаг. Утверждена Правлением Центрального банка РУз (рег. N 623 от 09.02.1999г.).\nВыведена приказом министра юстиции N 191-мх от 19.12.2003 г.\n2. Инструкция о порядке финансирования из республиканского бюджета текущих расходов предприятий и организаций входящих в состав ГАК "Узрыба". Утверждена Минфином РУз (рег. N 1033 от 19.05.2001г.).\nВыведена приказом министра юстиции N 195-мх от 20.12.2003 г.\n3. Положение о порядке начисления и выплаты дивидендов акционерными обществами, по государственной доле акций. Утверждено Госкомимуществом РУз (рег. N 133 от 29.03.1995г.).\nВыведено приказом министра юстиции N 202-мх от 24.12.2003 г.\n4. Типовой план приватизации. Утвержден Госкомимуществом РУз (рег. N 172 от 12.09.1995г.).\nВыведен приказом министра юстиции N 203-мх от 24.12.2003 г.


Индивидуал ёндашув томон кескин бурилиш - Review.uz\n"Ўзбекистонда республиканинг барча яшаш ҳудудларини қамраб олувчи ва энг яхши хорижий амалиётларга асосланган камбағалликни камайтириш ва ҳудудларни ижтимоий-иқтисодий ривожлантиришнинг янги интеграллашган тизими жорий этилмоқда", – дейди Иқтисодий тадқиқотлар ва ислоҳотлар маркази директори Обид Ҳакимов.\nИқтисодий тадқиқотлар ва ислоҳотлар маркази директори Обид Ҳакимовнинг "Ислоҳотларнинг янги босқичига ўтиш даври бошланди" номли мақоласи "Янги Ўзбекистон" газетасида чоп этилди. Беш йилдан буён мамлакатимизда кенг миқёсдаги демократик ўзгаришлар амалга оширилмоқда. Бугун “Янги Ўзбекистон” деган тушунча реал воқеликка айланди. 2017–2021 йилларда Ўзбекистон Республикасини ривожлантиришнинг 5 та устувор йўналиши бўйича Ҳаракатлар стратегиясини қабул қилдик. Унинг доирасида 300 га яқин қонун, Президентнинг... ...